Txorimalo gaztetxearen urteurrena atzeratzea erabaki dute - Getxo - Hiruka.eus\nTxorimalo gaztetxearen urteurrena atzeratzea erabaki dute\nIker Rincon Moreno 2020-04-05 14:04\nHamalau urte igaro dira Getxoko Txorimalo gaztetxea okupatu zenetik. Hala, urtemuga hori ospatzeko aurreikusitako datarako gutxi falta dela eta, gaur egun bizi dugun konfinamendu egoeraren aurrean 14. urteurrena atzeratzea erabaki dutela ohartarazteko oharra zabaldu dute gune autogestionatuko kideek. "Aurrerago emango dugu urteurrenaren dataren berri", iragarri dute.\nTxorimalo gaztetxeak zabaldutako oharra:\nUrteurreneko datarako gutxi falta dela jakitun izanik, zer edo zer publikatzea erabaki dugu 14. urteurrena bertan behera utziko dugula argitzeko.\nAzkenengo urtean batez ere, nahiko kezkatuta agertu gara asanbladako kideok ikusten genuelako nahiko zaharrak ginela eta agian, genuen munduaren ikuspegia zaharkituta zegoela; ez dakigu oso ondo Bad Gyal eta La zowi ezberdintzen, sentitzen dugu. Uste genuen ere "Tusa" txupito berri bat zela, desastre.\nHonekin batera, Txiki Otaegi enparantzan hamalaugarreneko asanbladak egiten hasi ginen eta egia esan pila bat jende (dinosauroak ez zirenak ere) agertu ziren ideia eder eta loratuak botaz. Horregatik, urteurrena bertan behera orain uzteak ez du esan nahi ez dugula egingo, daukagun indarra probestu eta denborarekin, nahi dugun ereduaren aldeko ospakizuna antolatuko dugu. Ezin ditugulako danon arteko elkarrizketak ziurtatu (asanbladako jende zehatz batek lanera joaten jarraitzen du gainera), inertziazko jokabideetan jausi nahi ez dugulako eta danon arteko elkarlana eta zaintza bermatu nahi dugulako aurrerago emango dugu urteurrenaren dataren berri.\nBitartean, egunotan Txorimalo Gaztetxean dauden kolektibo eta norbanako ezberdinek proposatzen dituzten ekintzetan parte hartzera animatzen zaituztegu lotsa batzokietan aspaldi galdu zutela!


Uraren eta saneamenduaren alorreko garapenean laguntzeko proiektuetarako dirulaguntzak\nGarapen-bidean dauden herrialdeetako populazioek ura edo saneamendua izan dezatela ahalbidetuko duten proiektuak gauzatzen hasteko dirulaguntzak ematea.\nIrabazi-asmorik gabeko gobernuz kanpoko organizazio edo entitateek eskatu ahal izango dute diru-laguntza, baldin eta beren jarduerak deialdi honen xedearekin bat badatoz, eta Gasteizen duten presentzia eta jardunari eusten badiote.\n2020. urtea: Deialdiaren iragarkia ALHAOn (ALHAO 2020ko marxoaren 6a, 27 zk.) argitaratzen den egunaren biharamunetik hasi eta:\nAldez aurreko hautaketa-fasea: 2020ko apirilaren 1era arte.\nBehin betiko proiektuak aurkezteko fasea: 2020ko azaroaren 23ra arte (data eguneratua).\nDeialdiaren oinarrietan zehaztutakoak.\nProposamena aurkezteko formularioa, fase bakoitzerako ereduaren baliatuz :\nLaburpen-agiria aurkezteko formularioa\nBehin betiko proiektuak aurkezteko formularioa\nUraren eta saneamenduaren alorreko garapenean laguntzeko proiektuetarako dirulaguntzak emateko Gasteizko Udalaren 2020ko deialdia arautuko duten berariazko oinarriak\nEgiaztatzeko agiriak : berariazko oinarrien 7a-J, 7b-J inprimakiak eta orkorreko oinarrien 6-J inprimakia.\nIzapideari buruzko edozein zalantza argitzeko Garapenean Laguntzeko Zerbitzura jo dezakezu, 945 161616 telefonoa 6509 luzapena, edo bestela 010 informazio telefonoaren bitartez (945 16 11 00).


barren.eus - Roketxe Crew taldeak irabazi du Bailarako Futbol7 Txapelketa\nElgoibarko eta Eibarko Udal Kirol Patronatuek antolatuta, 18. Bailarako Futbol7 Txapelketa jokatu dute aurten hamazazpi taldek, eta joan den barixakuan jokatu zen finala Eibarren, Unbeko kirolgunean. Elgoibarko bi talde iritsi dira aurten finalera: Roketxe Crew eta Water de Munich. Final parekatua jokatu zuten bi taldeek eta arauzko denbora eta luzapena banako berdinketarekin amaitu ostean, emaitza penaltietan erabaki behar izan zuten. Roketxe Crew taldekoak finago aritu ziren penaltietan eta eurentzat izan zen garaipena.\nFinala hasi aurretik, hirugarren eta laugarren postuak erabakitzeko partida jokatu zuten Eibarko La Sisha Mecánica eta Elgoibarko Más que Olaso taldeek. Elgoibartarrek 2-0 irabazi zuten. (Lau taldeetako jokalariak elkarrekin ageri dira goiko argazkian).\n2010: La Naranja Mekanika\n2012: La Naranja Mekanika\n2014: Mas Que Olaso\n2015: Roketxe Crew


‘SAREA’, CASUAL ESTILOKO SOINEKOA\nHasiera > SUMMER>SOINEKOAK>‘SAREA’, CASUAL ESTILOKO SOINEKOA\nBadira, bada, esnatu eta zer jantzi ez dakizun egun horietan salbatzen zaituzten jantziak? Horixe da soineko hau! Horren moldakorra da, ezen beti egongo baitzara ezin hobeto.\n- Casual estiloko soinekoa\n- Midi mahukak\n- Ehundura leuna\n- Beltza eta estanpatuak aukeran\nPitxi estiloko eta fit oversizean inspirazio retro-futuristako soinekoa. Lepo estra zabala. Kontraste gisa sortutako mahuka estuak gustatuko zaizkizu. - Gona laburra - Tximinia erako lepoa - Mahuka luzea - Fit zuzena - Barren tolestua\n65,70 €\tIn Stock\n61,98 €\tIn Stock\n62,81 €\tIn Stock\n69,42 €\tIn Stock\n64,46 €\tIn Stock\nMIXIXI_SS20 SOINEKO MOTZA,...\n‘ANNI’, MAHUKA MOTZEKO SOINEKOA\nAlaia, freskoa eta koloretsua, soineko hau da egunik beroenetarako behar duzuna. Duen moldeari eta estanpatuei esker, ideala da egunero janzteko zein asteburuko zure estilismorako. - Soineko motza - Mahuka motzak - Kimono-efektua - Gerrikoa ekartzen du - Ehundura leuna - Hainbat estanpatu aukeran\n‘MAMU’, CASUAL ESTILOKO SOINEKOA\nSoila eta, aldi berean, orijinala, puxika-efektuko soineko hau ezinbestekoa izango da udako zure estilismoetan. Combínalo con unas sandalias planas para el día y unas cuñas para la noche y será perfecto en cualquier situación. - Casual estiloko soinekoa - Puxika-efektuko barrena - Molde estua - Mahukarik gabea - Ehundura leuna - Hainbat estanpatu aukeran


Ezjakintasunaren kartografia #86 - Zientzia Kaiera\nEzjakintasunaren kartografia #86\nOgi guztia ez da ogi berdina. Izan ere, botanikari batekin okindegi bat bisitatuz gero, aukeraz betetako mundu bat zabalduko zaigu. Daniel Marinok kontatzen digu A plant biologist inside a bakery artikuluan.\nLo egiten duzun postura horrek badu garrantzia. Eta, badago oso garrantzia den postura bat garunaren osasunerako. José Ramón Alonsok kontatzen digu: Best sleeping position for your brain.\nTunel-efektuan oinarritutako mikroskopioa, gai da metalezko gainazal bateko elektroi multzoak sortutako asaldura txikien uhinak ikusteko. Hau da DIPCko ikertzaileak lortu dutena antzematea euren zuzendariak, Pedro Miguel Etxenike, gidatuta: Visualizing charge oscillations on a metal surface.\nTestu hau erronka bat da. Sei dimentsiotan moldatu behar zara eta supergrabitatearen teoriekin analisiak egin behar dituzu Calabi-Yau barietateetara heltzeko. Hau beharrezkoa dugu soken teoriari buruzko azkena ulertzeko asmoa baduzu. Carlos Shahbaziren eskutik: The geometry of String Compactifications (III): exploring the Calabi-Yau manifold .\nArgitalpen-data: 2015/10/31 · Atala: Dibulgazioa, Ezjakintasunaren kartografia\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Gehiengoak erabakitzen duenaren arabera hartzen […]\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Epigenetika gero eta gehiago entzuten […]


Indar turistiko guztia erakutsiko dute Irunek eta Hondarribiak FITURen | Angula Berria\nHasiera » Indar turistiko guztia erakutsiko dute Irunek eta Hondarribiak FITURen\nBidasoa eskualdeak eta haren inguruak duen natur, ondare eta historia arloko balioaren eta zerbitzuen inguruko informazioa emateko balio du, turismoko profesionalei, baita balizko bisitariei ere. Horretarako, planoak, informazio liburuxkak, ostatuei buruzko informazioa, eta gida ezberdinak eskainiko dituzte: pintxoena, esperientzia gastronomikoena, Irun Berdea ibilbideena, Oiasso museoarena etab. Gainera, Irungo eta Hondarribiko zerbitzu nautikoei buruzko informazio euskarri berriak ere banatzen ari dira.\nAsteazkenean, urtarrilaren 17an izan zen stand-aren inaugurazioa, eta bertan parte hartu zuen Miguel Ángel Páez Bidasoa bizirik-eko presidenteak: “Irun eta Hondarribiarentzat nahitaezkoa da FITURen egotea. Gure eskaintza turistikoa azaltzen dugu hemen, gure ingurua ezagutzera etorriko den jendea erakartzen jarraitzeko helburuarekin”.\nFITUR azoka, erreferentea turismoaren sektorean\nTurismoaren arloko profesionalen topagune globala da FITUR. 2017ko edizioan, 165 herrialdetako 9.893 enpresa egon ziren erakusketarien artean. Sektoreko profesionalak 135.838 izan ziren, eta bisitari orokorrak, 109.134.\nTurismo azoka baino gehiago\nBeste hiri batzuekin kontaktua eta bilerak egiteko baliatzen da FITUR, elkarlana sustatze aldera. Urtarrilaren 18an, adibidez, José Antonio Santano Irungo alkateak Atlantikoko Hiri Erromatarren Sarea osatzeko lehen bileran parte hartuko du, Euskadiren stand-ean. Irungo Udalak gidatzen du proiektua, Bidasoa bizirik-en bidez. Bertan parte hartzen dute ondorengo hiriek: Castro Urdiales, Gijón, Pontevedra, Lugo, Perigueux (Frantzia), Braga, Condeixa a Nova eta Coimbra (Portugal).\nEuskadiko stand-ean bertan, era berean, Erdi Aroko Hirien Sareko urteroko Batzarra egingo dute, Hondarribiak gidatuta. Txomin Sagarzazu Hondarribiko alkatea izango du buru. Ondoren, Erdi Aroa Zeharkatzen Sarea proiektuaren aurkezpena egingo dute.\nUrtarrilaren 18an bertan, Euskadi Helmugak Elkarteko bilera tekniko batean parte hartuko du Bidasoa bizirik-ek, Zarautz, Donostia, Bilbo eta Gasteiz hiriekin batera, urteko jarduerak eta promozioa antolatzeko helburuarekin.\nBukatzeko, gauean, Q gaua ospatuko da. Bertan, Bidasoa bizirik-eko Turismo departamentuak Q turistikoaren ziurtagiria jasoko du.


IÑURRATEGI, VALLEJO ETA ZABALZA NUPTSEKO OINARRIZKO KANPALEKURA IRITSI DIRA ETA AKLIMATAZIOA 4.750 METRORA HASIKO DUTE - basqueteam\n139egunak 15orduak 35minutuak\nIÑURRATEGI, VALLEJO ETA ZABALZA NUPTSEKO OINARRIZKO KANPALEKURA IRITSI DIRA ETA AKLIMATAZIOA 4.750 METRORA HASIKO DUTE\nAlberto Iñurrategi, Juan Vallejo eta Mikel Zabalza, NATURGAS BBK NUPTSE 2012 espedizioa osatzen dute mendizaleak, atzo heldu ziren nepalgo Chukung eskualdera, 4.750 metroko garaieran, bertan oinarrizko kanpalekua ezarriz. Aklimatazio garaiari ekin diote era horretan, bidean eguraldi txarrak eragindako arazo logistikoak aurkituz, daramaten eskalada material gehienak ez baitzen Luklako aireportura iritsi, ezta satelite bidezko telefonoa ere. […]\nAlberto Iñurrategi, Juan Vallejo eta Mikel Zabalza, NATURGAS BBK NUPTSE 2012 espedizioa osatzen dute mendizaleak, atzo heldu ziren nepalgo Chukung eskualdera, 4.750 metroko garaieran, bertan oinarrizko kanpalekua ezarriz. Aklimatazio garaiari ekin diote era horretan, bidean eguraldi txarrak eragindako arazo logistikoak aurkituz, daramaten eskalada material gehienak ez baitzen Luklako aireportura iritsi, ezta satelite bidezko telefonoa ere.\nGutxieneko ekipamenduarekin igaro dituzte lehen bi egunak Chukungen, Luklatik oinarrizko kanpalekura hiru eguneko trekkingean gainean eraman ahal izan duten ekipaje arina. Egoera honek asko zaildu du komunikazioa beraiekin.\nDena dela, eta arazoak arazo, hiru mendizaleek egunak aprobetxatu dituzte zenbait irteera egiteko Nuptserako bidean dauden glaziarrak zein egoeratan dauden ikusteko, eta bide batez, 5.600 metrora igotzeko ere. Bertatik egin dezaketen igoera aztertu dute eta tontorrerantz hartu dezaketen bidea erabakitzeko.\nAzterketa sakonago baten faltan Iñurrategi, Vallejok eta Zabalzak bi aukera ikusi dituzte baliagarriak igoera gauzatzeko, eta hirukotea gehien motibatzen duenak Nuptsen bide berri zabaltzea suposatuko luke , ekialdeko tontorrerantz bidea zabaltzen duen ezproi baten bitartez.\nHurrengo egunei begira, eta material guztia iritsi bitartean, alpinisten asmoa Island Peak mendira igotzea da, teknikoki erraza dirudien 6.200 metroko tontorra oinarrizko kanpalekutik gertu. Ahalik eta altuen gaua pasatzea da jomuga, aklimatazio prozesuarekin jarraitzeko asmotan.\nBasque Team Fundazioaz gain, NUPTSEren hego hegalerako espedizioak, Alberto Iñurrategi, Juan Vallejo eta Mikel Zabalzaren aurreko edizioek bezalaxe, Naturgas Energia eta BBK ere izango ditu babesle


"Oso bizitza astindua izan dut eta inoiz ez naiz inon integratu"* Traducción al español del original en euskera\nJosemari V�lez de Mendizabal\nPeruko Andeetako Aija herrixkan jaio zenetik(1923-09-05) Francisco Igartua Roviraren bizitza arras mugitua izan da, borondatez eta -askotan- uneko baldintza politikoek behartuta. Azken mende erdiko Peruko azpikeria politiko guztien salaketa egin du berak zuzendutako aldizkarietan. O�atiar jatorriko amerikar honek, bere aita munduratu zuten "Berotegi" baserrian hartu nau, O�atiko Goribar auzoan, Euskal Herrira egindako enegarren bisitaldian. Hiztun atsegin eta joria, benetako plazera izan dut euskal emigrante baten seme honekin izandako lehen buruz burukoa, bere obren erreferentziaz lehenagotik ezagutzen banuen ere.\n- Zerk eragin zuen zugan Euskal Herrirako grina?\nUstekabeak, hain zuzen. Aita euskalduna zela bagenekien arren, hura hil ondoren zeharo galdu genuen sendiaren arrastoa. Aitaren heriotzaren ostean, 1931n, amak gutun batzuk gurutzatu zituen haren arreba batekin. Baina espainiar gerrak arras eten zuen harremana. Nire arreba Italian bizi zen eta 1951ean Bartzelonara joan zen, amaren aldeko familia bisitatu eta zeramika ikastera. Bartzelonan zegoela, Donostian lan egiten zuen osaba batengana hurbiltzea otu zitzaion. Osaba, Ramon Rovira, Banco Santander-eko zuzendaria zen eta honen bitartez jakin zuen arrebak, amari idazten zion Juanita Igartua izeba Donostian Churruca sendiaren giltzazaina zela. Ama ordurako hila zen, eta guk hartu genuen sendiaren lotura estutzeko ardura. Eta horrela gaur egunera arte.\n- Nola eta noiz aldatu zen zure aita Perura?\nSoldadutza amaituta berehala, 1908 inguruan. El Callao-n zuen osaba batek deitu bide zuen, bere alaba batekin ezkonarazteko. Itxura denez, hilabete batzuk eman zituen zorigaiztoko bidaia batean eta hara iritsi orduko osaba erotuta aurkitu zuen, alaba perutar batekin ihes eginda baitzen. Beraz, aitak batere laguntzarik gabe ekin behar izan zion hango bizimoduari, eta espainieraz ezer gutxi jakinda, gainera.\nBeste euskaldun batzuekin batera, Andeetako San Damian lurraldera joan zen, fruta-arbolak landatzeko asmoarekin. Gogor aritu ziren baina porrot egin zuten, bertaraino gobernuak agindutako errepidea egin ez zelako eta garraio-gastuak oso altuak ziren explotazioari behar bezala aurre egiteko. Zoritxarrez, aita handik gutxira hil zen, ni artean umea nintzela. Ordurako El Callaon bizi ginen, ama eta hiru anaia-arrebok. Eta aitaren desagerpenarekin, amak Txileko Santiagora aldatu zuen egoitza, etorkizun hobeagoaren bila.\n- Beraz, ezer gutxi gogoratuko duzu aita zenaz...\nIa-ia ezer ez. Horrek esan nahi du, nik oso urrundik nuela euskaldun izatearen sentimendua; oso azalekoa. Bitxikeria gisa, diodan, Txileko Santiagora aldatzean, bertako maristen ikastetxean baliozkotu behar izan nituen El Callaon buruturiko oinarrizko ikasketak. Eta, dirudienez, azterketa frogetan ziharduen fraidea euskalduna zen, matematika gaian egin zizkidan bi galderak honako hauek izan baitziren: Bizkaiko Golkoa non zegoen eta euskal probintziak zeintzuk ziren zehaztea!\n- Noiz itzuli zinen Perura?\nUnibertsitatean hasteko unea zen, 1940an, eta Limako Universidad Cat�lica-ra joatea otu zitzaidan, zuzenbide ikasketak egiteko. Baina ekin bezain laster ezabatu zitzaidan legegizon izateko gogoa eta letren bidetik jarraitu nuen... Dena den, hura ere utzi eta benetako bokazioa nuen kazetaritzari heltzea erabaki nuen. Horrela, "Jornada" egunkarian hasi nintzen, hiriburuko gau kronikak egiten. Gero "La Prensa"-n ere jardun nuen.\n- Dakigunez, aurki zeure bideari berezko zeinuaz heldu zenion...\nBai, horrela da. 1950ean "Oiga" aldizkaria sortu nuen. Informazio orokorra eta, batez ere, kritika politikoa egiten genuen. Kartzelako saria eman zidaten, eta deportazioa. Panamara bidali ninduten, baina Txilen buruturiko idazleen kongresu batera joan nintzen eta bertan -Curcio Malaparte eta Camilo Jos� Cela tarteko- perutar gobernuari nire itzulera eskatu zitzaion. Bi idazlek lagundu zidaten Limaraino eta "El Comercio" egunkarian errefuxiatu nintzen, Perun geratzeko baimena eman zidaten arte.\nOrduan, Doris Gibson bazkidearekin batera, "Caretas" aldizkaria gorpuztu nuen, baina 1963an "Oiga" ostera kaleratzea erabaki nuen, eta baita horrela egin ere. Bost urte iraun zuen aldi berriaren aurreneko etapak, 1968an itxi egin baitzidan gobernuak, zenbait hilabetez. Baina 1974an jazarpena larriagoa izan zen eta Mexikora aldegin behar izan nuen. Mexikoko "Euskal Etxea"-ko Garc�a-Urtiagaren bitartez, Echeverria mexikar lehendakariaren aholkularia zen Vicente Laskuraini esker "El Sol" egunkarian hasi ahal izan nuen lanean, kultura gehigarriaren zuzendari gisa. Lau urtez aritu nintzen Mexikon. 1978an Perura itzuli nintzen eta "Oiga"-rekin jarraitu ahal izan nuen. Hirurogeita hamar langile izatera ailegatu ginen. Benetako esfortzua izan zen, baina merezi izan zuen. Fujimorirekin hasi ziren larrialdiak eta presio ikaragarria jasan behar izan nuelako, 1995ean itxi nuen aldizkaria, betiko .\n- Ezagutu al zenuen Fujimori?\nEz; azken mende erdiko Peruko lehendakari guztietatik ezagutu ez dudan bakarra da Alberto Fujimori. Montesinosekin, ordea, aspaldikoa zen gure harremana, 1969an ezagutu bai genuen elkar. Dena den, Fujimoriren gobernuan egon zen bitartean inoiz ez nintzen Vladimiro Montesinosekin bildu, hainbatetan bere deia jaso nuen arren. "Oiga" aldizkariaren bidez ustelkeria eta zikinkeriaren berri ematen ari nintzelako, nire kontra jo zuten, eta baita aldizkariaren ateak itxi ere.\n- Esan didatenez, kristau aurrerakoitzat daukazu zeure burua, eta joera hori nabarmen islatu da, zuk zuzendutako argitarapenetan...\nTxileko Santiagon maristekin aritu nintzen eta baita nobiziagoko sarrera ere gainditu nuen. Oso hurbila zait askapeneko teologiaren teoria eta sakon hausnartu dut. Beraz, ez da zaila horren izpirituaren islapena nire obran antzematea. Dena den, kazetaritzaren bitartez duintasunez jokatu nahi izan dut beti, inoren interesen gainetik. Horregatik atera ninduten ofiziotik, nire ibilbide askea inoren menpe jarri nahi izan ez nuelako.\n- Egia al da 1951etik urtero agertzen zarela Euskal Herritik?\nGehiago ere bai. Urte askotan birritan etorri naiz. Kazetaritza lanetan sarritan gonbidatzen ninduten Europara. Mosku, Berlin, Praga... maiz bisitatu ditut eta bidaia horietan beti egiten nuen geldiune bat O�atiko "Berotegi" baserrian. Niretzat, sustraietara itzultzeko aukera paregabea zen. Gaur egun ere, ohitura horrekin jarraitzen dut. Lagun asko ditut Euskal Herrian. - Eta dakidanez, Peruko adiskideak ere ekarri izan dituzu maiz Euskal Herrira...\nBai! Orain hurrengoan, adiskide talde oso bat etorri ginen, eta "Berotegi"raino ekarri nituen, arrautzak txorizo prejituarekin jatera...\n- Zure bisitaldi horietako batean, anaia bat ezagutu zenuen, ezta?\nBai, horrela da. Aita zenak, Perurako bideari ekin aurretik, Bidasoako Berako neska bat haurdun utzi zuen. Urte batzuk geroago, El Callao-ko kontsulatuaren bidez seme hura errekonozitu egin zuen. Baina gu ez ginen enteratu. Mutil haren ama hiltzean, semeak paperen artean gure aitaren aitorpena aurkitu zuen eta bilaketa lanetan hasi zen, Perun familiarik ote zuen jakiteko. Nirekin jarri ziren harremanetan El Callao-ko kontsulatukoak eta orduantxe ezagutu nuen istorioa.\nDonostiara eginiko bisita batean, 1980 aldean, elkar ezagutu genuen. Hunkigarria izan zen... Aurreneko buruz-burukoan anaiak euskaraz hitz egin zidan... nik ere jakingo nuelakoan.\n- Behin eguneroko lanaren ardura utzita, zein da oraingo zure ekarpen literarioa?\nBegira; 1995ean, "Oiga" itxi ondoren, nire memoriak idazteari ekin nion eta bi tomotan publikatu nituen. Aurrenekoa "Siempre un extra�o" titulatu nuen, nire bizitza oso astindua izan baita eta inoiz ez naiz inon integratu. Liburu hori Deustuko Unibertsitatean aurkeztu ahal izan nuen. Bigarrenari "Huellas de un destierro" jarri nion, eta batez ere Mexikoko egonaldiko esperientzia azaldu nuen. Geroxeago, 1999an, "Reflexiones sobre molinos de viento" izenekoa argitaratu nuen, urtetako artikuluen hautaketa batekin, saiakera modura. Azkenik, orain dela bi urte, "La Tina y otros cuentos" ipuin bilduma bat kaleratu nuen.\nBestalde, astero artikulu bat argitaratzen didate Limako "El Correo" egunkarian, batik bat gai politikoak jorratzen ditudalarik. - Alfredo Bryce Echenique zure koinatuaren literatura ekarpenarekin aldera genezake zurea ...\nEz, inolaz ere. Alfredo, Clementina nire emaztearen anaia da eta harreman onak ditugu. Dakizunez, exeniketarren jatorria Baztanen dago. Alfredo inoiz Donostiara etorri denean, berak dioen bezala "izeba Juanita"-ren etxean geratu da, hau da nire aitaren arrebarenean. Baina gu bion literatura ildoak desberdinak izan dira...\n- Zure lanbideak mingostasuna ekarri dizu sarri, ezta?\nBai, baina disgustuak atsegintasun bilakatu dira beti. Nik nire buruarekin eta inguratzen ninduen giroarekin zintzo jokatu nuelako zigortu naute. Eta horrek, nola ez!, ohorea adierazten du. Nire ibilbidean oker ez ibiltzeak errekonozimenduak ere ahalbidetu dizkit. Adibidez, Limako Udalak "Limako Urrezko Domina" eman zidan. Eta Chileko Gobernuak, "Gabriela Mistral Ordena"-rekin sariztatu ninduen. Azken hori, 1991ean egokitu zidaten, baina emate ekitaldia ez zen Fujimoriren erorketara arte gauzatu ahal izan, eta Limako Chileko enbaxadan burutu zen ekitaldia.\n- Nolakoa da Euskal Herrirako Liman egun duzun lotura?\nEuskal Etxea-ren bitartez, batez ere. Astean birritan biltzen gara, astearte eta ostegunetan. Astearteetan, gainera, oso bilera interesgarriak izaten dira, euskaldun ez diren Peruko eta atzerriko politiko ugarirekin elkartzen bai gara. Ohitura honek dimentsio berri bat eskaini dio Euskal Etxea-ren jardunari.\n- Zure esperientziarekin nola epaituko zenuke euskal arazoa?\nOso egoera zaila da. Elementurik kaltegarriena ETA-ren bortizkeria dugu. Erakundea aspalditik ezagutzen dut, azaletik bederen. Mexikon nengoela, "El Sol"-ek erreportaia batzuk egitera bidali ninduen Espainiara, Franco hiltzear zegoen eta. Frantziatik zehar sartu nintzen eta, adiskide batzuen bitartez, ETA-ko arduradun batzuengana iritsi nintzen, eta baita euren aitorpenak jaso ere. Txundituta geratu nintzen. Nire inozotasunean, Franco hil ondoren erokeria hura desagertuko zela pentsatu nuen. Okertu egin nintzen.\nETA-rik gabe, Euskal Herria gai izango litzateke espainiar ohiko erasoari aurre egiteko, eta gure herri honen eskubideak mundu osoan errekonozituko lirateke. ETA-rekin, aitzitik, munduko iritziak gure kontra jotzen du. Etakideak euren bortizkeriaren aurreneko biktimak direla uste dut. Eta hori oso grabea da, irteerarik gabeko zirkulu batean egon bai gintezke. - Eta Hego Amerikako egoerari buruz, zer diozu?\nZeharo lazgarria da egoera. Katastrofikoa. Eta arrazoiek ihes egiten didate. Garai batean, arazoaren muina hezkuntzarik ezean aurki zitekeela pentsatu nuen. Garbi dago, Bolivia, Ecuador, Peru,... Venezuela bera ere, oso pobreak direla giza formakuntzari dagokionez. Baina, orain, zurrunbilo degradatzailearen begian Argentina dago eta argentinarrek, ideia bat egiteko, Nobel Sari gehiago dituzte Espainiak berak baino. Beraz? Hezkuntzarik eza ez bada, zein dugu prozesu desintegratzailearen zioa?\nLapurretak, ustelkeria..., neurri batean edo bestean, mundu osoko pekatuak dira. Zer gertatzen ari da, orduan, Hego Amerikan? Hiritarren desmoralizazioa nagusitu da eta egiazko aberrazioak ematen ari dira. Adibidez, Perun Fujimoriren balizko itzuleraz mintzatzen ari da; dirudienez, populazioaren %30k botoa emango lioke. Burutik al gaude? Edo Argentinan... Entzun dudanez, Maradona futbolista buru liteke, gobernurako koalizio batean. Bolivian, bestalde, indigenen alderdiak osa lezake hurrengo gobernua. Erokeria!\n- Oraingoz salbatzen ari den bakarra Chile bide da...\nChileko egoera desberdina da. Txiletarrek hezkuntza iraultza sakona egin zuten XIX mendean, Andres Belloren bitartez. Txiletarrek sustraietaraino dute sartuta nazio izpiritua eta horri eusten zioten beste ezeren gainetik. Areago, diktadurak eurak ere desberdinak ditugu, kasu, Chile eta Argentinaren artean. Pinochet-ek, gehiegikeria guztiekin, Chile zuen helburu. Videlak eta besteek, aldiz, euren interesak defendatzen zituzten. Nik uste, Valdivia ibaitik behera, hau da Arauco entzutetsua, Espainiak konkistatu ahal ez izateak txiletar kontzientziaren agerpena adierazi zuen, benetako mestizaia ahalbidetuz, eta horrek luzarora sendotasuna ekarri dio txiletar herriari. Kontuan izan, gezurra dirudien arren, Chile da mestizaiarik gehien duen estatua. Baina, kontuz, domino efektuaren eraginak ere harrapa lezake Chile.\n- Eta zein da etorkizunaren kolorea Hego Amerikarako?\nBeltza, arras beltza. Jose Carlos Mariategi latinamerikar sozialismoko aitzindariaren "Siete ensayos sobre la realidad peruana" saiakeran irakur daitekeen bezala, latinamerikarren batasunean legoke irtenbidea. Baina, nazioarteko merkatal korporazioek ez diote asmo horri aukerarik txikiena ere emango.\nFrancisco Igartua Rovira Francisco Igartua Rovira. Aija-n (Peru) jaio zen, 1923ko irailaren 5ean. Lehen ikasketak El Callaon burutu ondoren, Txileko Santiagora aldegin zuen ama alarguntsarekin eta han egin zituen, Unibertsitatera arteko ikasketak. Limako Universidad Catolica-n ekin zion goi mailako formakuntzari baina amaitu aurretik utzi zuen Unibertsitatea eta bere pasioa zen kazetaritzari lotu zitzaion, "Jornada" egunkarian. 1950ean "Oiga" astekaria sortu zuen eta aldizkariaren edukiek lehen deportazioa adierazi zioten, Panamara. Berriro Perura itzulita, "Caretas" aldizkaria fundatu zuen, baina 1963an "Oiga" berkaleratzeari heldu zion. 1974an ostera itxi zioten astekaria eta Mexikora ihes egin behar izan zuen. "El Sol" mexikar egunkariko gehigarri kulturalaren zuzendari gisa aritu zen lau urtez, hain justu Perura itzuli ahal izan zuen arte. 1995ean Fujimoriren gobernuaren eragin zuzenarengatik "Oiga" aldizkaria betiko itxi zuen. Gaur egun "Correo" Limako egunkarian azaltzen ditu larunbatero bere artikuluak, gai politiko zein sozialen inguruan.\n1995ean bere memoriak publikatzeari ekin zion, eta bi tomo argitaratu zituen: Siempre un extra�o eta Huellas de un destino. 1999an, Reflexiones sobre molinos de viento saiakera liburua argitaratu zuen, urtetako artikuluen hautaketa bat eginda, eta urtebete beranduago La Tina y otros cuentos ipuin bilduma kaleratu zuen.\nBizitzan zehar jasotako golardoen artean, Limako Domina eta txiletar gobernuaren Gabriela Mistral Ordena aipatu behar dira.\nClementina Bryce Echenique, idazle ospetsuaren arrebarekin dago ezkonduta eta seme-alaba biren aita da. Liman bizi da eta1951etik, gutxienez, urtero etorri ohi da Euskal Herrira, bere aita zenaren O�atiko Berotegi baserrira.\nArgazkiak: Josemari V�lez de Mendiz�bal Euskonews & Media 187.zbk (2002 / 11 / 8-15) Dohaneko harpidetza | Suscripción gratuita | Abonnement gratuit |Free subscription


Herriz Herri - Larresoro (L) | 2021eko Irailaren 23a\nEgun hauetan, Larresoron, Gutibaratzeaetxean, Kattina HaranRazin psikologo berria instalatukoda. Jada etxe hortan, psikomotorbezala Lore Goietcheklan egiten du. Kattinek Parisenikasketak eginik, psikopatologianeta psikoanalitikoan masterraerdietsi du eta ospitaleaneta kolegio batean psikiatrianlan egin du. Larresoron haurrak,nerabeak eta jende helduakerrezebituko ditu. Ez du testikegiten, sustengu psikologikoanberezitua da. Huna bere bulegoarenhelbidea: Gutibaratzea444 Inthalatzeko karrika, 64480Larresoro. Kontaktuan jartzekoeta argitasun gehiagorentzattelefono hau balia daiteke: 06 6101 33 25.


Hiztun berriak - Garaigoikoa\nOrain arte euskaldun berri kontzeptua ezagutzen (eta gorrotatzen) nuen. Bat 87/88 aldizkarian beste kontzeptu bat deskubritu dut: hiztun berriak. Eta zer dira? Hiztun berriak dira euskara familia-transmisioa ez den beste bide batean ikasi duten pertsona guztiak.\nIkerketa egin dutenen arabera, bi hiztun berri mota nagusi daude:\n- Gaur egun 35-40 urte baino gehiago duten euskal hiztun berriak. Euskaldunberriaren profil historikoa izan da. Batzuek motibazio ideologikoengatik ikasi zuten eta beste batzuek, berriz, arrazoi instrumentalak bultzatuta. Gehienek aitortzen dute euskara ikasteko behar izan duten denbora eta ahalegina, baina era berean onura handiak jaso dituztela aipatzen dute.\n- Gaur egun 35-40 urte baino gutxiago duten euskal hiztun berriak. Euskara eskolan ikasi dute murgiltze eredu partzial edo osoetan. Euskara ikastea berez eta emanda etorri zaien zerbait bezala hartzeko joera dute, euren gurasoak izan zirelako erabaki hori hartu zutenak.\nBaina interesgarriena ez da hori. Interesgarriena da euren buruei ematen dieten definizioa. Inork ez du bere burua euskaldun zahartzat (nahiz eta haietako askok euskalkian eta egunero erabili). Dikotomia da euskaldun eta euskaldun berri izatearen artean. Euren burua euskaldun berritzat dutenek oro har gutxiago erabiltzen dute euskara, gaitasun txikiagoa dute eta “buruko eskemak” gaztelaniaz dituzte. Euren burua euskalduntzat dutenek oro har gehiago erabiltzen dute euskara, sare euskaldunetan integratuta daude, eta tokian tokiko aldaera ezagutu eta erabiltzen dute batzuetan.\nEuskaldun berri kontzeptua zaborrontzira botatzeko beste arrazoi bat, ezta?\nbat berriak hizkuntza hiztun sl soziolinguistika soziologia\nIker Salaberria Urkizu 2014-03-27 17:24 #1\n
Euskaldun berri eta hiztun berri kontzeptuekin zalantza bera sortzen zait niri. Euskararen normalizaziorako onurgarriak, neutralak edo kaltegarriak ote dira kategoria hauek? Erabili beharko genituzke edo akaso, ekiditea egokiagoa litzateke?
\n
Berez eta definizioz (ikerketa horren egileek azaltzen duten bezala) hiztun berria eta berdin euskaldun berria, etxetik euskara jaso ez duena litzateke. Beraz, kategoria estatikoa litzateke. Euskaldun berria, betirako euskaldun berri izatera kondenatua dago. Ez du aterabiderik. Eta noski, euskaldun berria (berdin hiztun berria), euskaldun arrunta, normala edo 'osoa' izatera heldu gabeko kategoria gisa ulertzen da. Hau, ikerketan agertzen den jendearen auto-definiziotan argi ageri da. Hortaz, zein ondorio dakartza halako kategoria batek bertako partaide sentitzen den jendearentzat? Nire ustez, gutxiespena eta konplexua, nagusiki. Euskara maizago erabiltzeko jauzia egiteko, helduleku kaxkarrak.
\n
Gainera, euskaldun berria kategoria orokorregia dela esango nuke. Berdin da etxean euskara jaso ez baina, txikitatik hezkuntzan euskaldundu den euskalduna, zein sozializaziorako urtealdi nagusiak erdal munduan igaro ondoren, demagun, hogeitahamar urterekin euskaldundu dena? Definizioz bai, baina, izaera oso desberdineko 'euskaldun berriak' iruditzen zaizkit. Beraz, jendearen kategorizaio nahi bada soziologikorako ere, kontzeptu kamutsa iruditzen zait euskaldun berriarena. Lehen hizkuntza gisa euskara dutenak (L1), edo heldutan euskaldundu direnak, edo... bestelakoak erabiltzea zuzenagoa litzatekeela esango nuke. Uste dut euskara non jaso duen dela gakoa: familian, ikastetxean, euskaltegian,...
\n
Nik beraz, euskaldun berri edo hiztun berri kategoriak euskararen normalizazioren kalterako ez ote diren eta euskaraz dakien orori 'euskalduna' (bere soilean) deitzea egokiagoa ez ote den susmoa dut.


Bigarren aukera | Kultura | Berria\nDonostiako 60. Zinemaldia. Kritika. Zabaltegi Perlak\nThe Angel's Share filma. DONOSTIA ZINEMALDIA\n'The Angel's Share'\nZuzendaria: Ken Loach.\nHerrialdea: Erresuma Batua, Frantzia, Belgika, Italia.\nKen Loach ospetsuaren azken lanari egokitu zaio aurten Zabaltegi Perlak ixteko ohorea. Maiatzean estreinatu zen, Cannesen, baina orduan ezin izan zuen The Wind That Shakes the Barley-rekin lortutako garaipena berritu, epaimahaiaren sari bereziarekin konformatu behar izan baitzuen. Paul Laverty eskoziarrak idatzitako gidoi batean oinarritzen da eta Robbie gaztearen istorioa du hizpide. Bigarren aukerei buruzko komedia interesgarri eta entretenigarri bat da, baina perla bat kontsideratzea gehiegitxo esatea litzateke. Pasarte batzuek ez dute batere sinesgarritasunik, Highlandsera egingo duten bidaia kasu. Eta bidaia horretan jazotzen dena ere susmagarria gertatzen da. Istorioa errazegia da; alde horretatik gidoi landuagoa espero zitekeen. Baina barre egiteko arrazoi ugari ematen ditu, eta akatsak alde batera utz ditzakegu. Hasiera oso dibertigarria da, eta Albert xelebreak momentu on ugari eskainiko dizkigula ikus daiteke. Haren kontura gustura barre egingo du publikoak. Baina, Loachen filmetan ohitura den bezala, gazte gatazkatsuak izango dira protagonista. Hala ere, ezin daiteke inolaz ere drama bat kontsideratu, umorea izango baita nagusi. Bestalde, une jakin batzuetan hunkigarria gerta badaiteke ere, ez du emozionatzerik lortzen. Robbie kartzelan egona da eta askatasuna gal dezake berriro. Neska-laguna du eta aita izango da aurki. Hortaz, epaileak beste aukera bat emango dio, gaztearen jarrera aldaketa ikusita. Ez du espetxera bueltatu beharrik izango, baina komunitatearentzat lan egin beharko du. Iragana atzean uztea ez zaio erraza gertatuko, ordea. Edo bai?


Berriak - Page 5 of 7 - Luzaro\nReivindicación del “codo”, por Daniel Calméls\nEgunotan, etxetik hausnartzen ari garela, ume txikienen inguruan hitz egiteko premia antzeman dugu (hots, urtebete baino gutxiago duten haurrak). Horregatik, ondorengo testuetan, gai horren inguruko hausnarketa anitz topatuko dituzue. Badakigu ez dagoela hezitzeko eta gauzak egiteko eredu bakarra, benetakoa eta zuzena dena, baina badaude zalpaldu behar ez ditugun marra gorriak. Gizakiak garenez gero, inperfekzioan mugitzen […]\nArgi utzi nahi dugu, lehenik eta behin, ez dagoela errezeta magikorik. Familia bakoitzak den bezala, bere estiloan, erantzunak bilatu beharko ditu. Hala ere, hementxe dituzue bildu ditugun gomendio batzuk, familia bakoitzak bere errealitatera moldatu ditzan:\n“Konfinamendu” egoera arraro hau dela eta, hemendik eta handik topatzen ari garen dokumentuak elkarbanatu nahi dizkizuegu. Interesgarriak direla uste dugu eta, nahi baduzue, bizitzan izaten ari garen parentesi honetako momenturen batean irakurri ditzakezue. Ez dakigu koronabirusak balio sozialak garatzeko, beldurtuta egoteko ala zertarako balioko digun etorkizunean. Hala eta guztiz ere, hausnartzea beti da tresna baliagarria […]\nUmeen ekintza, mugimendu eta jolasei harrera emateko, epaiketarik gabe onartzeko eta horiei eusteko gaitasuna garatu. Horiek enpatiaz ulertzea eta ez ezagutza intelektualaz soilik. Balioa eta zentzua ematen jakitea. Lege-seguratsunaren sinbolo izatea eta jolas eta ekintzen kide “sinboliko” izatea. Umeek baliabide aberats eta anitzak sor ditzaten pixkanaka, eta heltze psikologikoaren, autonomiaren eta sozializazioaren prozesuan segurtasunez egin […]


Europako funtsetatik 3,6 milioi 12 toki-erakundetara, BGDaren eta DSBEaren hartzaileak gizarteratzeko eta laneratzeko programetarako - Berria\nEuropako funtsetatik 3,6 milioi 12 toki-erakundetara, BGDaren eta DSBEaren hartz...\nEuropako funtsetatik 3,6 milioi 12 toki-erakundetara, BGDaren eta DSBEaren hartzaileak gizarteratzeko eta laneratzeko programetarako\nGobernu Kontseiluak, maiatzaren 31ko saioan, onartu zuen 3,6 milioi euro ematea Europako funtsetatik Euskal Autonomia Erkidegoko 12 toki-erakunderi, gizarteratzeko eta laneratzeko proiektuak abian jar ditzaten. Proiektu horietan, 186 pertsonak parte hartu ahal izango dute, baldin eta BGD eta/edo DSBE jasotzen badute. Lanbide Euskal Enplegu Zerbitzuak koordinatuko du haren gauzatzea.\nIdoia Mendia lehendakariorde eta Lan eta Enplegu sailburuak proposatuta, 3,6 milioi euro ematea onartu da, hamabi toki-erakunderen artean banatzeko, enpleguko eta prestakuntzako hamahiru proiektu pilotu abian jartzeko, iraupen luzeko 186 langabeturentzat eta Bizitzeko Gutxieneko Diru-sarrera edota Diru-sarrerak Bermatzeko Errenta jasotzen dutenentzat. Erakunde esleipendunak Gasteizko, Zumarragako, Irungo, Sestaoko, Santurtziko, Bilboko, Amurrioko, Ermuko, Leioako, Urduñako eta Muskizko udalak eta Enkarterriko Mankomunitatea dira.\nHautatutako hamabi erakunde horiek aurkeztu dituzte proposamenak, garatuko diren ingurunearen beharrei erantzuteko. Zehazki, honako hauei buruzkoak dira: egoera ahulenean dauden udalerri edo auzoetako etxebizitzak eta landa-ingurunea hobetzeko eta birgaitzeko jarduerak, hirugarren eta laugarren adinekoei laguntzea eta arreta ematea, egoera ahulean dauden taldeei, desgaitasun fisiko edo psikikoagatik mendekotasuna duten pertsonei edo gaixotasun kronikoa dutenei zaintza eta laguntza ematea, kultura, hezkuntza eta osasuna sustatzea, ondare artistikoa eta historikoa sustatzea eta berreskuratzea, birziklatzea eta baliabideak berrerabiltzea, energia-eraginkortasuna eta energia berriztagarriak desagerraraztea.\nProiektuak enplegu- eta prestakuntza-jarduera mistoak dira, eta bi fase dituzte. Lehenengoak bi hilabeteko iraupena izango du, eta bigarrenak hamar hilabetekoa. Era berean, orientazio- eta laguntza-jarduera pertsonalizatuak aurreikusten ditu. Prestakuntzan parte hartzen duten pertsonek DSBE edo BGD jasotzen jarraitu ahal izango dute, dagozkien baldintzetan, diru-sarrera gisa zenbatzen ez direlako. Bestalde, kontratazioan zehar, DSBE prestazioa ez da etengo; aitzitik, prestazioen zenbatekoa diru-sarrera berrietara egokituko da, kasuan kasuko enplegurako pizgarriak aplikatzen direlako. Proiektuak aurtengo uztailaren 1a baino lehen hasi beharko dira.\nDiru-laguntza horien helburua da epe luzeko langabezia-intzidentzia handia duten euskal udalerri eta eskualdeetan pertsona horiek gizarteratzeko eta laneratzeko ibilbideak egiteko garatu beharreko jarduerak diruz laguntzea. Lan-merkatu dinamiko, erresiliente eta inklusibo baterako politika publiko berrien 23. osagaiaren barruan dago, eta Europar Batasunak finantzatutako Berreskuratze, Eraldaketa eta Erresilientzia Plan Nazionalean jasota dago.\nHori gauzatzeko toki-erakundeen parte-hartzea sustatu da, eta aipatutako laguntzak jasotzen dituzten iraupen luzeko langabetu asko dituzten eremu geografikoetako erakundeei zuzendu zaie.


Bezeroa: Donostiako Sustapena\nUdala, tokiko saltokiak, herritarrak, eta Petitcomitestudio, Ion Vazquez, eta Pantori, agente laguntzaile gisa.\nDonostiak beti konbinatu izan ditu merkataritza-gune tradizional ugari eta denda dotore eta estilodunak. Hala ere, erronka berriak, hala nola Internet bidezko erosketa masiborako joera, bezero informatuagoekin, esperientziazkoekin eta zorrotzagoekin, Udalak ezinbestean aintzat hartu eta ekin behar dituen gaiak dira, hirian enplegua eta tokiko aberastasuna sortzen duen sektore aktibo eta baloratua mantentzeko.\nDonostiako Sustapenak ColaBoraBorari eta Tipiri proposatu zien hirian txikizkako merkataritzako proiektu berriak sortu eta bultzatzeko programa bat diseinatzea, iraunkortasuna, berrikuntza eta lankidetza bezalako printzipio batzuk barne hartuko zituena.\nProiektua Egoitza formatu batean oinarritutako programa baten bidez gauzatu zen, prestakuntza, berritzea, laguntza eta esperimentazioa konbinatuz. Pop Up Commerce-k parte-hartzaileen aldeko ingurunea eskaintzen zuen negozio-ideiak probatu eta testatzeko, prototipo bat sortuz. “Pop Up” kontzeptuaren bidez, negozio bat ireki aurretiko etapan edo produktu zein zerbitzu berritzaile bat esploratzeko aukera ematen zuen.\nProiektua hiru jarduera motatan egituratutako Learning by doing metodologiaren bidez garatu zen:\nMerkataritza Irekiko hitzaldiak: tokiko enpresetako aditu eta gonbidatuek zuzendutako tailerrak, ikuspegi praktiko batekin.\nSortzea eta prototipatzea: proba jarraituak erabiltzaileekin eta ideiaren azken ekoizpena erakusketa batean.\nLaguntza gidatua: banakako jarraipen- eta laguntza-saioak, “Konparazio eta kontraste” eta ikaskuntza partekatuko talde-saioekin konbinatuta.\nPrestakuntza-edukiak modu askotarikoak eta berritzaileak izan ziren, honako metodologia hauen bidez: Design Thinking eta erabiltzaileak ardatz dituzten negozioen diseinua, Sharing economy, Pop-up concept eta merkataritza-joerak, komunitateak eta lankidetza-kultura, auzoak eta merkatuak, marketin-estrategia, etab.\nElkarlaneko eta talde-laneko ingurune bat bultzatu zen, ideiak, ikaskuntzak eta erronkak etengabe kontrastatuz.\nIkerketa-fasean hainbat joera argi ikusi ziren. Auzotasun-lotura eta elementu sozializatzaile gisa duen zereginetik urrun dagoen sektorea. Frankiziak gero eta gehiago irekitzeak ez du harremanik sortzen, ez eta bezeroentzako esperientzia pertsonalizaturik ere, eta hori mehatxu bat da saltoki txiki buruaskientzat. Saltokiak hiriaren erdigunera edo periferiako merkataritza-guneetara lekualdatzen dira, auzoko negozioak eta saltoki hutsak itxi baino lehen.\nPrograma diseinatzeko abiapuntuko arazoen planteamendua honako hau izan zen: nola berpiztu negozio bat hirian zehar estrategia komertzial berrien bidez? Zer negozio motak eta ekimen esperimentalek iraun dezakete egoera aldakor horretatik? Nola lagundu diezaiekegu belaunaldi berriei proiektu berritzaileak gara ditzaten?\nPop Up Commerce erdiguneko espazio aldakor batean gertatu zen, hiriko merkataritzaren erreferentzia puntu batean, PuntuDendan. Gainera, hainbat elementu diseinatu ziren, hala nola PopUp orgatxoa programa iragartzeko eta interesa duten pertsonen eta bertatik pasatzen direnen arreta erakartzeko.\nLiving-lab horrek bezero potentzialek, komunitateak eta beste eragile batzuek loturak eta harremanak ezartzeko aukera erraztu zuen.\nTokiko gobernuko teknikarien, merkataritza-enpresa eta -elkarteen, komunitateen eta parte-hartzaileen arteko etengabeko elkarrizketa eta trukea mamitu zuen.\nEra berean, komunitate zabalago batera iritsi zen, astean behin prozesu osoa argitaratuz (metodologiak, emaitzak eta ikaskuntzak) blog digital baten bidez, Donostiako Sustapenaren webgunean.\n8 astez, zortzi parte-hartzailek modu intentsiboan jarraitu zuten aurreikusitako ibilbidea.\nZerbitzu edo produktuen negozio-ideia guztiak hiriko erdiguneko plaza batean ikusgai eta bisitagarri egon ziren, prototipo formatuan.\n“Pop Up Prototipoen Zirkuituak” proiektuak eta bakoitzaren prozesu sortzailea ezagutzeko interesa zuten bisitari asko erakarri zituen, baita parte-hartzaileekin harremanetan jartzeko ere.\nProgramaren helburuak bete ziren, aurreikuspenak gaindituz.\nAitor Ikastolako Atari proiektua


Fintech eta inpaktu soziala duen inbertsioa Indian [elkarrizketa] - Oikocredit España\nFintech eta inpaktu soziala duen inbertsioa Indian [elkarrizketa]\n2018ko octubre 05, divendres\nBere eguneratutako estrategiaren baitan, Oikocreditek ohiko finantza erakundeetatik harago bazkidetzeak bilatzen jarraitzen du. Horretarako, Oikocredit kooperatibak bat egiten du finantzaketa teknologien bidez baztertutako komunitateei zuzentzen zaizkien finantza erakundeekin, besteak beste. Fintech-ek inpaktu soziala duten inbertsioetan jokatzen duen paperaz gehiago ikasteko, Indian zehazki, Oikocrediten bazkide den NeoGrowth-eko CEO Arun Nayyar-ekin hitz egin dugu\nZer egiten du NeoGrowth-ek?\nTeknologia erabiltzen duen mailegu negozio bat da NeoGrowth, eta maileguak eskaintzen dizkie finantzaketa lortzeko zailtasunak dituzten mikroenpresei eta enpresa txiki zein ertainei Indiako 21 hiritan.\nGure ereduarekin aitzindari izan ginen Indian. Kreditu eta zordunketa txartelekin egindako salmenten datuak erabiltzen ditugu txikizkako enpresa txiki eta ertainen kaudimena neurtzeko eta etorkizuneko salmenten truke maileguak emateko.\nZer da bakarra NeoGrowth-en?\nTeknologiaren bidez, gure maileguak azkar onartu daitezke, eta dokumentazioa edo gutxieneko kredituen historia behar dute. Hori guztia estimatu egiten dute gure bazkideek; izan ere, haietako gehienek zailtasunak izango lituzkete beste leku batzuetan maileguak eskuratzeko.\nGure maileguak oso malguak ere badira, eta bezeroek haien mailegua egunez egun ordaintzea baimentzen dugu. Prozesua askoz ere errazagoa da gure bazkideentzat.\nEragin sozialari dagokionez, maileguen bidez enplegu duina eta jasangarria sortzen zentratzen gara. Hori egitean beti ziurtatzen dugu gure bezeroek behar bezala lan egiten dutela eta laneko eta osasuneko arauak betetzen dituztela. Emakume enpresaburuak ahalduntzea ere arlo oso garrantzitsua da guretzat.\nZergatik erabaki zuen NeoGrowth-ek Oikocreditekin bazkidetzea?\nOikocreditekin lan egitera bultzatu gintuena izan zen emaitza hirukoitzari dagokionez duten ikuspegia, bai eta inpaktu sozialeko inbertsioak egiteko ikuspegia ere.\nMaanaveeya-ren taldeak ere harritu gintuen [Oikocrediten Indiako subsidiarioa]. Berritasun gisa iritsi ginen, eta Gour-ik eta bere taldeak bene-benetan babestu gintuzten haien jakintzarekin eta eskarmentuarekin.\nOikocreditek oso ondo ulertzen du Indian gertatzen ari dena. Hori dela eta, haien bazkideei ikuspegi sendoa eta orientazioa eskaintzeko gai dira.\nZergatik da horren garrantzitsua fintech inpaktu soziala duen inbertsiorako?\nGaur egun 63 milioi enpresa txiki eta ertain daude Indian, eta 111 milioi pertsona baino gehiago enplegatzen dituzte herrialde osoan zehar. Indian maileguak eskatzeko metodoek kreditu kaudimena duten enpresa txiki eta ertainen % 50 baino gehiago uzten dituzte bazterrean. Gure bezeroen gehiengoa baztertutako talde horren parte da.\nGeografiari dagokionez, banku tradizionaletarako sarbidea ere zaila izan daiteke. India herrialde oso zabala da, eta ohiko banku ereduarekin ezin daiteke guztiengana iritsi.\nOrain, fintech-ekin, jendeak jada ez du bidaiatu behar mailegu bat eskuratzeko. Telefono mugikorrak lortzea erraza eta eskuragarria da; hortaz, fintech-ekin jendeak finantzaketarako sarbidea berehala lor dezake.\nNola ari da hazten Indian fintech teknologia? Zein erronkari egin behar die aurre?\nFintech Indian oso azkar hazten ari da une honetan.\nIndia da munduan mugikor zerbitzuak gehien kontsumitzen dituen bigarren herrialdea, eta estatistikek erakusten dute 2020an Interneteko 650 erabiltzaile inguru izango direla Indian.\nTxartelen erabilera ere ikaragarri hazi da eskudiruarekin alderatuta. Hain zuzen ere, transakzio digitalak % 50 baino gehiago hazi dira, eta kutxazain automatikoetako transakzioak, aldiz, % 15. Hori dela eta, digitalki ordaintzeko aukeren beharra areagotu baino ez da egingo.\nIndiako Gobernuak eraiki nahi dituen 100 Smart City-en baitan egoteko asmoa du NeoGrowth-ek. Gure erronka handienetariko bat da eskala handiko berrikuntza eredu bat eraikitzeko modua aurkitzea.\nBuru-belarri ari gara lanean biztanleak segmentutan hobeto banatzeko eta gure produktuak hobetzeko, gure askotariko herri handietan lan egin ahal izan dezaten.\nIrakur ezazu gehiago Oikocrediten eguneratutako estrategiaz.\nArxiu > 2018 > octubre\n17/10 - Finantza-emaitzak gizartearen gaineko eraginerako [elkarrizketa]\n16/10 - Mexikon desberdintasuna markatzen: ETE-etan inbertitzearen balioa\n05/10 - Fintech eta inpaktu soziala duen inbertsioa Indian [elkarrizketa]


«Didaktekari buruz»: berrikuspenen arteko aldeak - Didakteka\n«Didaktekari buruz»: berrikuspenen arteko aldeak\n14:51, 6 Uztaila 2007(e)ko berrikuspena (kodea ikusi)\nHauxe da oraingo bertsioa, 16:22, 6 Ekaina 2014 data duena (kodea ikusi)\n'''Didakteka''' [http://www.santurtzieus.com Santurtziko Udal Euskaltegiak] bultzatutako ekimena da eta helburu nagusia euskara-irakasleen esku beren lanerako baliagarriak izan ditzaketen era guztietako materialak uztea da, teoria eta hausnarketa uztartuz hezkuntza-praktika mesedetzeko asmoz. Horretarako, euskara irakatsi eta ikasteko tresnak, baliabideak eta dokumentazioa era sistematikoan eta kolaboratiboan bildu eta sailkatu nahi ditugu.\n'''Didakteka''' [http://www.santurtzieus.com Santurtziko Udal Euskaltegiak] bultzatutako ekimena da eta helburu nagusia euskara-irakasleen esku beren lanerako baliagarriak izan daitezkeen era guztietako materialak uztea da, teoria eta hausnarketa uztartuz hezkuntza-praktika mesedetzeko asmoz. Horretarako, euskara irakatsi eta ikasteko tresnak, baliabideak eta dokumentazioa era sistematikoan eta kolaboratiboan bildu eta sailkatu nahi ditugu.\nSarri entzun dugu euskara irakasleen arteko harremana sustatu behar dela eta han eta hemen abian jarri diren ekimenak ezagutzeaz gain, horiek guztiak jasoko dituen bilgune bat behar dela. Hara non IKT-ek aukera paregabea eskaintzen diguten horretarako. Inora joan gabe eta gaur egun gero eta zabalduago dagoen tresneria informatikoa erabilita, era erraz eta eraginkorrean osa dezakegu benetako '''euskara irakasleen komunitatea'''.\nHauxe da oraingo bertsioa, 16:22, 6 Ekaina 2014 data duena\nDidakteka Santurtziko Udal Euskaltegiak bultzatutako ekimena da eta helburu nagusia euskara-irakasleen esku beren lanerako baliagarriak izan daitezkeen era guztietako materialak uztea da, teoria eta hausnarketa uztartuz hezkuntza-praktika mesedetzeko asmoz. Horretarako, euskara irakatsi eta ikasteko tresnak, baliabideak eta dokumentazioa era sistematikoan eta kolaboratiboan bildu eta sailkatu nahi ditugu.\nSarri entzun dugu euskara irakasleen arteko harremana sustatu behar dela eta han eta hemen abian jarri diren ekimenak ezagutzeaz gain, horiek guztiak jasoko dituen bilgune bat behar dela. Hara non IKT-ek aukera paregabea eskaintzen diguten horretarako. Inora joan gabe eta gaur egun gero eta zabalduago dagoen tresneria informatikoa erabilita, era erraz eta eraginkorrean osa dezakegu benetako euskara irakasleen komunitatea.\nOrriaren azken aldaketa: 16:22, 6 Ekaina 2014.\nOrri hau 14.852 aldiz bisitatu da.


Bizkaiak % 7,3 handitu du Garapenerako Lankidetzan egindako inbertsioa - Deia\ndeia.eus 18.04.2021 | 16:18\nBILBO. Bizkaiko Foru Aldundiak iaz baino 448.000 euro gehiago bideratuko ditu aurten Garapenerako Lankidetzara. Hala, inbertsioa 6.556.955 eurokoa izango da guztira; hau da, iaz baino % 7,3 gehiago.\nTeresa Laespada Enplegua, Gizarte Inklusioa eta Berdintasuna Sustatzeko foru diputatuak azpimarratu duenez, 2021ean izandako igoera horrekin, Bizkaiko erakundea euskal eremuan Garapenerako Lankidetza gehien indartzen duen erakundea da.\nAurreko ekitaldiko 60 erakundek guztira 25 herrialdetan garatutako 82 proiektu finantzatu ziren. % 70,63 garapenerako lankidetza-proiektuetara bideratu zen, % 18,69 gizarte-eraldaketarako sentsibilizazio- eta/edo hezkuntza-proiektuetara eta % 10,69 larrialdietarako eta ekintza humanitarioetarako laguntzetara.\nBizkaian garatu diren gizarte-eraldaketarako sentsibilizazio- eta/edo hezkuntza-proiektuak kenduta, gainerako proiektuen % 52 Latinoamerikan burutu dira, % 23 Afrikan eta % 6 munduko beste leku batzuetan.\nLaespadak azaldu duenez, garrantzitsua da zifrak perspektiban jartzea, "Aldundiaren ahalegina baloratzeko". "Garapenerako Lankidetza gehien indartzen duen euskal erakundea gara. Elkartasuna ez da negoziagarria, gure jarduera politikoaren printzipioa da", gaineratu du.\nGarapenerako lankidetzarako eta gizarte-eraldaketarako hezkuntzarako jardueretarako dirulaguntza horiek jasotzen dituen dekretua dagoeneko onetsi da, eta datozen egunetan argitaratuko da Bizkaiko Aldizkari Ofizialean. Ordutik aurrera, hilabeteko epea irekiko da Garapenerako Gobernuz Kanpoko Erakundeek (GGKE) eskabideak aurkez ditzaten.\n2020ko ekitaldiarekiko aipatutako % 7,3ko igoeraz gain, 2016ko inbertsioaren eta 2021eko ekitaldian aurreikusten denaren arteko konparazioan, Garapenerako Lankidetzaren aurrekontua % 28,2 handitu da.\nAurtengo dirulaguntzetan honako proiektu hauek sartzen dira: irabazi-asmorik gabeko erakundeentzako garapenerako lankidetza-proiektuak, gizarte-eraldaketarako sentsibilizazio- eta/edo hezkuntza-proiektuak, herrialde pobretuetako eta/edo Bizkaiko unean uneko ekintzak, jatorriko laguntza teknikoak (tokiko erakunde bazkideen genero-berdintasunaren aldeko antolamendu-aldaketa errazteko) eta larrialdietarako eta ekintza humanitarioetarako laguntzak.\nGarapenerako Lankidetzan egindako inbertsioa, 2001etik garatzen ari den dirulaguntzen urteko deialdi honen bidez. Epe horretan, elkartasun, koherentzia, eraldaketa, koordinazio, erantzunkidetasun eta kalitateko printzipioak bultzatzeko eta indartzeko hiru gida-plan egin dira.\nHorrela, berretsi egiten da Bizkaiko Foru Aldundiaren lankidetza deszentralizatuaren garrantzia eta balio erantsia, aukera ematen baitu lurraldetik elkartasun-loturak ezartzeko, tokiko garapen-prozesuak laguntzeko, erakundeak edo gizartea indartzeko, eta gizarte-eraldaketarako hezkuntzan sakonduko duten partaidetza-espazioak sortzeko.\nGaur egun, Lankidetzarako eta Dibertsitaterako Zuzendaritza hurrengo dokumentu estrategikoa egiteko prozesuan murgilduta dago. Dokumentu horrek datozen urteetako ekintzetarako oinarri politikoak ezarriko ditu. Hori dela eta, 2021ko ekitaldia trantsizio-ekitaldi gisa sortu da, eta bertan tresna operatiboak, dekretu hau barne, III. Gida Planak ezarritako esparruaren barruan mantenduko dira formalki.


oihartzun | Just another WordPress.com site\nekaina 16, 2017 atalean oihartzun -k publikatua\nLiburuklik, euskal Liburutegi Digitalak digitalizaturiko argitalpen ugari ditu, bereziki liburuak, egunkari eta aldizkari historikoak. Egitasmo irekia da eta euskal liburutegi asko daude sartuak.\nBitxikerien artean Martin Txilibitu aukeratu dut, 1931n Tolosan Lopez Mendibalen inprentan argitaratutako irakurtzen ikasteko liburua. Testuaren egilea Ixaka Lopez Mendizabal izan zen, eta liburuaren azala Jon Zabalo Txikirena da.\nmaiatza 26, 2017 atalean oihartzun -k publikatua\nBilketa, Baionako hiriak sortu eta elikatzen duen euskal funtsen atarian Bayonne à l’aquarelle bilduma aurkitu dut. 1892ko marrazki orijinalak Baionako Mediatekan kontserbatzen dira gaur egun. Lana ez zen erabat burutu, akuarelak nagusiki Ferdinand Corrèges-enak dira, Hélène Feillet, Blanche Hennebutte, Morville edo Adré Grim-en akuarelak ere badaude. Gai nagusia Baiona da, baina beste herri batzuk ere agertzen dira: Uztaritze, Biarritz, Hendaia eta Donibane Lohitzune.\nHasierako proiektuan testua Edouard Duceré-ri zegokion, baina oso testu eskasak dira. Ezagutzen ez den arrazoiren batengatik hasierako proiektua ez zen burutu baina urte bete beranduago bi egileen artean Bayonne historique et pittoresque liburua argitaratu zuten.\nmaiatza 1, 2017 atalean oihartzun -k publikatua\nAitziber Mendiluze Expositoren diseiñua, Donostiako Kaxilda liburu dendak Usandizaga Institutuko Diseño Eskolarekin elkarlanean landutako proiektuaren baitan.\nJane Austen idazlearen Harrotasuna eta aurrejuzguak liburuko esaldi bat: “Ez nuke berba arinegirik eduki nahi inorenak gaitzesteko; baina uste dudana esaten dut beti.”\napirila 26, 2017 atalean oihartzun -k publikatua\napirila 7, 2017 atalean oihartzun -k publikatua\nmartxoa 11, 2017 atalean oihartzun -k publikatua\nmartxoa 6, 2017 atalean oihartzun -k publikatua\nElkar argitaletxearen 9.Ilustrazio eta Ipuin Lehiaketa.\nElkar liburudendek eta Debolsillo argitaletxeak hiru globo hegaldien zozketa antolatu dute. Oinarriak orri markagailuan irakurri.\nmartxoa 5, 2017 atalean oihartzun -k publikatua\notsaila 14, 2017 atalean oihartzun -k publikatua\notsaila 7, 2017 atalean oihartzun -k publikatua\nRT @britishlibrary: In The Book Lover’s Bucket List: A Tour of Great British Literature, Caroline Taggart takes us from Exmoor to Ecclefech… 41 minutes ago\n@UxueRazkin Tiene varios títulos en Siruela: Un puñado de vida, La puerta secreta, Nosotros matamos a Stella, El muro. 1 week ago\n@GoizaldeL @pasazaite Liburu gonendagarria, nahiz eta kontakizuna oso latza izan. 2 weeks ago


Nola lortu bidezko finantza likidazioa dibortzioan - Lagundu Dibortzioarekin Eta Adiskidetzearekin\nEzkondutako Bikoteentzako Aholkularitza EkonomikoaSexu Bereko LegeakHarremanaEzkontzak Prestatzeko AholkuakDibortzioa Aurkitzeko ProzesuaLaguntza Ezkontza BereizketarekinEzkontza LizentziakDibortzio ProzesuaEzkontza Eta EkintzaileakAdopzioa\nNagusia / Lagundu Dibortzioarekin Eta Adiskidetzearekin / Nola lortu bidezko finantza likidazioa dibortzioan\nNola lortu bidezko finantza likidazioa dibortzioan\nHasi zeure kabuz planak egiten\nPrestaketa prozesuan zehatza izan\nKontratatu bitartekari bat finantza likidazio hobea lortzeko\nArakatu aktiboen balioak eta aktiboen balioa\nAhalik eta arrazionalena izan\nDibortzio bat igarotzea edonork izan dezakeen prozesu estresagarrienetako bat da, etsipena, zure maitearekiko banantzea, haserrea, tristura, finantza likidazioaren konplexutasuna, gainditu beharreko hainbat pentsamendu eta etapa emozional daude.\nMomentu horietan, landu nahi duzun azken gauza zenbakiak, finantza gaiak, ondasunen likidazioa eta legezko gaiak dira. Baina, aurrera egiteko eta bizitza berri egonkor, independentea eta berria hasteko, funtsezkoa da ahalik eta arrazionalena eta zehatza izatea, edozein izanda ere finantza egoerak izan dezakeen deserosotasuna.\nDibortzioaren abokatuek ezkontideek dibortzioaren finantza likidazioan egin ohi dituzten akats batzuk antzeman dituzte.\nHona hemen dibortzio likidazio akatsak ekiditeko eta hitzarmenari ahalik eta etekin handiena ateratzeko aholku batzuk, oinarri ekonomiko sendo batekin has zaitezen.\nBanantzea harritzekoa izan daiteke edo ez, baina, hala ere, saiatu ahalik eta ondoen prestatzen.\nDenbora luzean lehenengo aldia izan liteke zerbaitetan dirua zure bikotea sendotu gabe gastatzen duzula, baina langa hautsi eta norbanako baten moduan pentsatzen hasten zaren, ez taldeko jokalari gisa.\nHori egiten ez baduzu, finantza likidazioa hasten denean, galduta eta nahastuta ikusiko duzu eta erabaki adimenduna hartzeko aukera gutxiago izango duzu. Gogoratu, zeure etorkizunaren alde borrokatzen ari zarela.\nSaiatu aurretik pentsatzen eta prestatu zeure burua finantza likidaziorako ez ezik, funtsezkoa da dibortzioaren ondorengo finantza plana eraikitzea.\nLehenik eta behin, dibortzioko abokatu bat kontratatzea garestia da, beraz, diru pixka bat alde batera utzi edo beste kontu bat ireki behar duzu. Ziurtatu etorkizuneko gastuetarako beharrezkoak diren funts guztiak dituzula.\nJarrai ezazu zure eta ezkontidearen diru-sarreren, jabetzen, zorraren, jabetzaren jabetza. Gainera, ziurtatu bereizitako eta ezkontzako ondasunak bereizten dituela.\nInformatu zeure burua prozesu juridiko guztiei buruz.\nAgian modurik onena aholkularia aholkulari bat kontratatzea da.\nBildu dagozkien dokumentu guztiak, eta behin betiko egin kopiak.\nSartu aitorpenak, bankuko kontuen adierazpenak, erregistroa, aseguruak, osasun funtsak, testamentuak eta fideikomisoak, ondasun eskriturak Ikusi hemen beharrezko dokumentu eta inprimaki guztiei buruzko argibide zehatzak.\nZuk eta zure ezkontideak erraz ados bazaude dena eta modu baketsuan modu baketsuan joaten bazara, likidazioa lortzeko modu ezin hobea da.\nBaina, egia esan, ezkontide gehienek behar ez dituzten gauza gehiegi borrokatzeko joera dute. Dibortzioaren likidazioa mendeku lehiaketa edo aukera bihurtzen da.\nBaina, ez egin akats bera.\nSaiatu finantza likidazioa une erabakigarritzat hartzen zure etorkizuna eraikitzeko, ez iraganean sakontzeko.\nZenbat eta lehenago konturatu, orduan eta errazagoa izango da aurrera egitea. Alde batera utzi emozioak une batez eta saiatu pentsatzen, nola egin dezakezun tratu onena egoera deseroso honetan, hortik ekonomikoki egonkor ateratzeko.\nKontuz ibili platerean gehiegi ez hartzen. Eta garrantzitsuena, zure dirua zerbaiten alde borrokan xahutu aurretik, galdetu zeure buruari benetan behar duzun ala haserrea bultzatzen zaituen.\nKontratatu ni finantza likidazio hobea lortzeko diator\nIkusten al duzu zeure burua lurreratzen ikusten ari zarenean, 'nola lortu dibortzioa dirurik gabe', 'senarrak ez du informazio ekonomikoa partekatuko' edo 'senarrak dibortzio likidazioa ordaintzeari uko egiten dio, zer da orain?'\nDibortzio bitartekari bat dibortzio likidazio batean zer espero den jakiteko zure apusturik onena da.\nBitartekaria kontratatzea da desiragarria den konpromisoa lortzeko modurik onena.\nFinantza bitartekaritza bilatzea legezko borroka batean milaka dolar aurrezteko metodo lehena da eta finantza likidazio iraunkorra lortu.\nSenar-emazteen arteko konpromiso akordioaren baldintzak zehazten ere lagun dezakete.\nEz dute ezkontidearen asmoen bat adierazten , beraz, haien ikuspuntua objektiboa da.\nHaien helburua ahalik eta irtenbide onena bilatzea da horretan denek zerbait irabazten dute.\nEra berean, abokatuaren urrezko erlojua markatzen duen bitartean bitartekari bat kontratatzeak zure ezkontidearekin gerra amaigabea borrokatu beharrean diru asko aurrezten duzu.\nBitartekaritza prozesua beste edozein prozesu juridiko ezberdina da; beraz, ziurtatu zure arauen berri ere ematen duzula.\nBizi izan zaren jauregiaren edo partekatu duzun autoaren alde borrokatu aurretik, ziurtatu horrek dakartzan gastu guztiak ezagutzen dituzula.\nZure hileko diru-sarrerek mantentzearen kostua estali beharko lukete eta hipoteka ere badago.\nEmozionalki zure familiaren etxera lotu zaitezke, baina ez utzi sentimendu nostalgiko horrek gidatzen, finantza-likidaziora iristeko bidean, edo zure burua apurtuta edo zorpetuta aurkitzen zara.\nEra berean, egiaztatu inbertsioen balioa 'zerga ondoren' oinarrian. Akordio batzuk erakargarriak direla dirudi, baina ziurtatu zerga profesional batekin hitz egitea, adostu aurretik, dibortzioa baino lehen finantzak bereiztea.\nDibortzio likidazioei buruzko aholku erabilgarria. Likidazio ekonomikoan zehar, kontuan hartu beharreko gakoa da ez dela iragana, zure bizitzako kapitulu berria baizik.\nDibortzioa bera nahikoa estresagarria da, ez duzu finantza arazorik behar ere. Gogoratu, odol txarra eta atsekabea alde batera utzita, zure laguntza behar duen konponbidea dago.\nZure bizitza ekonomikoa zailtasun handirik gabe berreraikitzeko funtsezkoa da dibortzioan finantzak modu judizialean zatitzea.\nDibortzioa baino lehen finantzak bereiztea ere finantza-banaketaren alderdien baldintza onargarriak mantenduz, posible da biek dibortzio bat ekonomikoki nola lortu bideratzen baduzu, modu atseginean. Ez da balentria erraza, baina ez da ezinezkoa ere bai.\nBeraz, mantendu bidezko dibortzio likidazioen ikuspegi berezia dibortzio likidazio tipikoen aurrean, bikote mingots batek ezin baitu dibortzioaren finantzazioarekin lotutako gai garrantzitsuei buruzko akordiorik lortu.\nBikote batzuek dibortzioz kanpoko ebazpena hautatzen dute gatazken ebazpen alternatibo gisa, dibortzioaren emozionalki eta juridikoki zaila den prozesua eta hauei lotutako dibortzio likidazioak bezalako arazoak ekiditeko.\nEtorkizun hobea eraikitzeko lehen urratsa da, beraz, ziurtatu ondo egiten duzula eta ez duzula gehiago kezkatu beharko. Horren ondoren, azkenean aurrera egin eta bide berriak sor ditzakezu.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Basque Team, Emakunderen erakunde laguntzaile - bizkaie.biz\nBasque Team, Emakunderen erakunde laguntzaile\nBizkaie! 2021-03-08 13:30 Kirola\nGoi mailako kirolean bardintasunaren alde fundazinoak egin dauen lanari autortzea da.\nBasque Teamek babesten dituan kirolarietako batzuk, gizonak zein emakumeak (argazkia: Basque Team) | Ikusi handiago | Argazki originala\nGoi mailako edo eliteko euskal kirola babestu eta bultzatzeaz arduratzen dan Basque Team Fundazinoa, aurrerantzean, Emakunderen erakunde laguntzaile izango da, orain dala aste batzuk onartu zan dekretuaren arabera. Emakumeen eta gizonen arteko desbardintasunak ezabatzeko lanean dabizan erakundeek jasoten dabe autortza hori.\nEmakundek aintzat hartu ditu Basque Teamek emakumeen eta gizonen bardintasunerako politikak martxan jarteko azken urteotan hartu dituan konpromisoak, goi mailako kirolean be horren aldeko kontzientziazinoa eta jarduerak behar-beharrezkoak diralako oraindino.\nHain zuzen be, emakumeen eta gizonen arteko bardintasuna beren-beregi aitatzen da Basque Teamen balioen artean. Fundazinoak Bardintasunerako I. Plana eginda dauka, eta lehendik be lankidetzan ibili da Emakundegaz. Emakumeen eta gizonen bardintasunaren aldeko kanpaina instituzional nagusietan hartzen dau parte modu aktiboan, eta jarduera guztietan genero-ikuspegia izaten dau gogoan.\nPraktikan, bardintasunaren aldeko lana ardatz bitan lantzen dau Basque Teamek: emakumeen kirol-erreferenteak babestea eta ikusiarazotea; eta kirolariei laguntzeko zerbitzuetan genero-ikuspegia jagotea. Erreferenteak sortzeko lanean, emakumeen lorpenei zabalkundea emoten jake, gizonen mailan. Goi mailako kirolean dabizan gizonezkoak eurak be, bardintasunaren aldeko lanera batzen ditu Basque Teamek.\nBeka eta prestakuntzako jardueretan, emakume eta gizon kirolarien presentzia parekatuta dagoz baliabideak eskuratzeko orduan. Proiektu estrategikoak martxan jarteko momentuan be, fundazinoa euskal kirol-federazinoeredu da arlo horretan. Talentuak sustatzeko bikaintasun-proiektuen kasuan, emakumeak egtea beharrezkotzat joten da.\nBestalde, Basque Teamek, Eusko Jaurlaritzeagaz eta Jarduera Fisikoaren eta Kirolaren Zuzendaritzeagaz alkarlanean, Zure Taldekoak Gara zerbitzua emoten dau. Kirolean sexu-jazarpena eta sexu-abusuak jasaten dituenei informazinoa eta arreta espezializadua emoten deutse. Zerbitzu hori herritar guztien eskura dago, goi mailako kirolari ez diranentzat be bada. Batez be, sexu erasoak jasan leikiezan ume eta emakumeak ditue gogoan zerbitzu honen bultzatzaileek.


Herriko bozen hirugarren itzulia: Euskal Elkargoko lehendakariaren hautaketa | Herriko bozen hirugarren itzulia: Euskal Elkargoko lehendakariaren hautaketa – iparraldekohitza\nUztailaren 17an eginen dute Euskal Elkargoaren lehen biltzarra Baionan, eta lehendakaria hautatzeko bozkatuko dute bertan. Hautagaitza bat baino gehiago izanen dela espero dute.\nGaldera egin zaion bakoitzean erantzun argi bat ematea saihestu du Jean Rene Etxegarai orain arteko lehendakariak. Baionako auzapez izateko kanpainan «zentratua» zela zioen; ez zuela bestelako lehentasunik. Igandean bozen %53,8 lortuta, Baionako auzapez karguarekin batera orain arte zuen pisu politikoa atxikitzea lortu du. Aurki iragarri beharko luke bere hautagaitza, eta badirudi hasi dela diskurtsoa prestatzen: Elkargoan sor litezkeen zati politikoen kontra mintzatu da Sud Ouest egunkarian, 2017an izan zuen bateratzaile rolari atxikiz.\nParean, Miarritze, Angelu eta Donibane Lohizuneko LR-ko auzapezak ados eman litezke. «Abertzaleen bultzada bat bada. Antolatuak dira, mezu politiko batekin. Gure aldetik ere antolatzearen aldekoa naiz», adierazi du Claude Olive Angeluko auzapezak Sud Ouest-en ere.\nAlain Iriart Hiriburuko auzapez eta EH Baiko kidea lehendakari izateko «prest» agertu da, eta erran du «pentsatzen» ari zela hautagaitza aurkeztea. Uztailaren 9an eginen du biltzar nagusia EH Baik, eta bertan erabakiko dute Iriarten hautagaitza babestu ala ez. «Elkarrekin ikusiko dugu ea Iriarten gogoetak eta EH Bai mugimenduaren gogoeta eta erabakiek bat eginen duten», adierazi zuen Iker Elizalde EH Baiko zuzendaritzako kideak igandean, argi utzita Etxegarai eta Iriarten artean hautatu behar balu abertzalearen alde eginen lukeela. Hego Lapurdin lortu emaitza onen ondotik, Filipe Aramendi UrruÃ±ako auzapez hautatuak erran du hautagaitza aurkeztu beharko litzatekeela. EH Baiko kideek izanen dute azken hitza.


Txerria. Granja Escuela Haritz Berri\n2014ko lehiaketan saritutako marrazkiak\nDeitura Zientifikoa: sus scrofa\nHiztegia: Txerrikumea, aketza. Aspila, txerritegia, kortxela.\nArraza asko daude eta hauen arabera tamaina eta pisu aunitz ditu. Burua garatua eta handia du. 44 hortza ditu.\nOrojaleak dira, denetarik jaten dute, ematen diegun guztia.\nMundu guztian barna zabalduta dago.\nErnealdiak 3 hilabete, 3 aste eta 3 egun irauten ditu. Erditze anitzak dituzte. Txerrikume kopurua 6 eta 14 bitartean kokatzen da. Urtean zehar 18-20 txerrikume hazitzen dituzte. Jaio berrien garapena oso oso azkarra da. Erditzerakoan kilo bat exkasa izaten dute, hilabete t´erdiz 18 kilo eta sei hilabetez 100 kilo. Urte batean 170-200 kilo izaten dituzte. Zortzi hilabeteetatik aurrera emeak ernari gelditzen dira.\nOilasko haragiarekin batera, txerriarena da munduan barna gehien jaten dena. Txerria oso apreziatu izan da beti baserriko ekonomian, izan ere ia dena aprobetxatzen baita. Produktu ezagunenak honakoak dira: urdaiazpikoa, solomoa, saiheskiak, urdaila, odolkiak, txistorrak, txorizoak...\nHaragia ekoizteko, genetikaren arloan, gehien landu den animalietako bat da. Bihotza oso txikia du bere gorputzarekin konparatuz. Ondorioz extresaren aurrean oso sensiblea da eta erraz izaten ditu bihotzekoak.\nJaiotzen direnetik, txerrikume bakoitzak titi batetik edaten du, eta hori nabaritu egiten da bere hazkuntzan. Hain juxtu ere erdiko titietatik edaten dutenak ederragoak egiten dira.


Chenommet - Wikipedia, entziklopedia askea.\nPhilippe ESTEBAN (2014-2020)\n45° 56′ 12″ N, 0° 14′ 41″ E / 45.9367°N,0.2447°E / 45.9367; 0.2447Koordenatuak: 45° 56′ 12″ N, 0° 14′ 41″ E / 45.9367°N,0.2447°E / 45.9367; 0.2447\nAunac, Bayers, Chenon, Couture eta Poursac\nChenommet Frantziako udalerria da, Charente departamenduan dagoena, Poitou-Charentes eskualdean. 2013an 164 biztanle zituen.\n2007an Chenommet udalerrian erroldatutako biztanleak 143 ziren. Familiak 68 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 95 etxebizitza zeuden, 68 familiaren etxebizitza nagusia ziren, 18 bigarren erresidentzia ziren eta 9 hutsik zeuden. Etxebizitza guzti hauek 95etxeak ziren. 68 etxebizitza nagusietatik 59 bere jabearen bizilekua ziren, 8 alokairuan okupaturik zeuden eta 1 doan lagata zegoen; 1ek bi gela zituen, 8 etxek hiru zituzten, 26 etxek lau zituzten eta 33 etxek bost zituzten. 57 etxek euren parking plaza propioa zuten azpian. 31 etxetan ibilgailu bat zegoen eta 28 etxetan bat baino gehiago zituzten.\nChenommet udalerriko biztanleria-piramidea 2009an .\n2007an lan egiteko adina zuten pertsonak 82 ziren, horien artean 59 aktiboak ziren eta 23 inaktiboak ziren. 59 pertsona aktiboetatik 53 lanean zeuden (30 gizon eta 23 emakume) eta 6 langabezian zeuden (2 gizon eta 4 emakume). 23 pertsona inaktiboetatik 14 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.\n2009an Chenommet udalerrian 69 unitate fiskal zeuden, 152 pertsonek osaturik. Pertsona bakoitzeko diru-sarrera fiskalaren mediana urteko 13.642 euro zen. \n2007an zeuden 5 komertzioetatik, 1 erauzte enpresa zen, 2 eraikuntza enpresak ziren, 1 ostalaritza eta jatetxe enpresa zen eta 1 zerbitzu enpresa zen.\n2000. urtean Chenommet udalerrian 8 nekazaritza-ustiategi zeuden, 365 hektarea erabiltzen.\nChenon (1,3 km)\nAunac (2,0 km)\nBayers (2,2 km)\nPoursac (2,8 km)\nCouture (3,3 km)\nMoutonneau (3,3 km)\nBNF: 152485339 (data)\nOrriaren azken aldaketa: 2 iraila 2020, 20:46.


Translation contests | Spanish to Basque | 43 | ProZ.com\nAnnual ProZ.com translation contest: "Celebrations" » Spanish to Basque\nEne lagunak ez zuen aurkitu bila ari zen hori, eta, neronek ondorioztatu nuenez, ez zen ari ezeren bila, beste askori gertatzen zaien bezalaxe. Zenbait ama, bai, alaben bila zebiltzan, eta zenbait senar emazteen bila, baina ezein alaba ez zen ari amaren bila, ezein emazte senarraren bila. Beharbada —zioten—, lo gelditu dira piezaren baten nahasmenean… Baliteke —nioen ene baitarako—, baina ez dirudi.\nMaskaradun bat ziztu bizian hurbildu zitzaidan.\n—Zeu zara?—galdetu zidan, misterioz.\n—Neu naiz—erantzun nion, egiatan ari nintzelako segurtasunaz.\n—Dominoa ezagutu dut; gaur gauean, baina, ezinezko da; hor dago Paquita; senarra, ordea, etortzen tematu da; ez dakigu non arraio aurkitu dituen txartelak. Hau da lastima izugarria! A zer aukera! Ikusi zaitugu, eta, hura ausartu ez denez zuri mintzatzera, neu bidali nau esatera bihar falta gabe La Sartenen elkar ikusiko duzuela… Domino gorria eta begizta zuriak…\n—Han izango zara?\n—Ez dut huts egingo.\n—Eta zure emaztea, gizon?—esan zion izaki guztiz bitxi bati, zeina ugaritasunaren adartxoz josia baitzegoen, besotik bere berdin bat zeraman domino beltzdun batek.\n—Lotan egongo da orain; eginahalak eginagatik ere, ezin izan dut konbentzitu etor dadin; ez da, gero, dibertsioaren arerio handiagorik.\n—Hartara, zu lasai ibiliko zara haren bertutez; gau osoa hemen egon asmo duzu?\n—Ez, laurak arte.\n—Ongi egingo duzu.\nHartan, adartxoak zeramatzana aldendu egin zen, eta hitzok entzun nituen erdizka:\n—Ez du ezer susmatu.\n—Nola liteke? Hura baino ordubete geroago irten naiz eta…\n—Lauretan esan du?\n—Badugu astia. Ziur zaude neskameaz?\n—Ez dago zertan arduratu; izan ere…\nJende andana batek ene jakin-minaren haria eten zuen; elkarrizketako gainerako hitzak etengabeko ahotsokin nahasi ziren: “ezagutzen nauzu?”, “ezagutzen zaitut”, eta abar.\nEz al zen, bada, ene zoria gau hartan maitale denen domino berdina ekarri izana, Quevedo baino zoriontsuago gainera, zeina gauez agertzen baitzitzaion zain zegoen orori, jotzeko?\n–Aizu, aizu! Halako batean aurkitu zaitut—esan zidan beste maskaradun lirain batek, besotik helduz, eta itxaropen gogobeteagatik aztoraturiko ahots eztiaz. Asko daramazu nire bila?\n—Egia esan, ez, ez bainuen espero zu aurkitzerik.\nEntry #20906 — Variant: Not specifiednone\neginahalak eginagatik ere\n; gaur gauean, baina, ezinezko da; hor dago Paquita; senarra, ordea, etortzen tematu da;\nNire lagunak ez zuen aurkitu bila ari zena, eta azkenerako nik susmatu nuen bezala, kontua izan zen ez zela ari deus ere bilatzen, hain zuzen ere beste askori gertatzen zaien berbera. Ama batzuk, bai, beren alaben bila ibiltzen ziren, eta senar batzuk beren emazteen bila, baina alaba bat bera ere ez zebilen bere amaren bila, andre bat ere ez bere senarraren bila. Agian —zioten,— loak hartu ditu pieza baten nahasmenduan... Baliteke —nioen nik neure artean,—baina ez da litekeena.\nMaskara bat ziztu bizian etorri zen nigana.\n—Zu al zara?— galdetu zidan misteriotsuki.\n—Ni naiz— erantzun nion, gezurretan ari ez nintzen segurtasunaz.\n—Dominoa ezagutu dut; baina gau honetan ezinezkoa da; Paquita han dago; hala ere, senarra etortzen tematu da; ez dakigu nola demontre aurkitu dituen txartelak. Handia lastima! hara nolako abagunea! Ikusi zaitugu, eta bera ez denez ausartu zurekin mintzatzera, ni bidali nau bihar faltarik gabe Zartaginean elkartuko zaretela esateko... Gorri koloreko dominoa eta lazo zuriak...\n—Eta zure andrea, gizona?— ziotsan dena oparotasun-adarrez jantzitako izaki arraro bano arraroago bati, besotik helduta pareko beste bat zeraman domino beltz bati.\n—Lotan egongo da honezkero; saiatu naizen arren, etortzea erabaki dezala ez dut lortu; dibertsioen etsai amorratuagorik ez dago.\n—Hala hartzen duzu zuk atseden, bere bertutean uste osoa izanda; hemen gau osoan egoteko asmoa duzu?\nBien bitartean, adartxoena bertatik urrundu zen, eta hitz hauek entzun nituen erdizka:\n—Ez du ezer ere susmatu.\n—Nola liteke? Bera baino ordubete geroago irten naiz-eta...\n—Garaiz gabiltza. Ziur zaude neskamearekin?\n—Ez dago ardurarik, zerarengatik...\nBolada batek nire jakin-minaren haria eten zuen; elkarrizketako gainerako hitzak hainbat ahots errepikaturekin nahastu ziren: ezagutzen al nauzu? ezagutzen zaitut, eta abar, etab.\nEz al zirudien nire asturu ona gau hartan maitale guztien moduko domino bat jantzita ekarri izana, zoriontsuago, gainera, gauez zain zeudenen aurrean haiek jipoitzera agertzen zen Quevedo baino?\n—Txist! Txist! Azkenean aurkitu zaitut— esan zidan beste maskara lirain batek, besotik heltzen zidala, eta bere ahots samurra itxaropen asebeteak asaldatzen zuela. Denbora luzea eman al duzu nire bila?\n—Ez, benetan, ez bainuen espero zu aurkitzea.\nEntry #19105 — Variant: Not specifiednone\netortzea erabaki dezala ez dut lortu\nNire laguna ez zuen aurkituko zer zuen entrenatzaileak, eta brag lortu nuen bezala, ez zen ezer, hau da, hain zuzen, zer gertatzen horiek beste askoren bila. Ama batzuk, bai, bere alaba, bere senarrak eta emakume batzuk bilatzen, baina ez ama bakar bat bere alaba, ez da emakume bakar bat bere senarraren bila. Agian,,-esan dute lotan erori dira zatiak atera nahasmena ... Posible da nintzen esaten zidan-baina ez da seguru asko erdian.\nMaskara jaurtiketa batek nigana etorri zen.\n- Are misterioz galdetu didazu?.\n-Ni naiz-dakit gezurrik ez erantzunik.\nBakarka-betetzen; baina gaur gauean, ezinezkoa da; Paquita da han; baina senarra etorriko zehaztuko da; ez dakit non arraio billete aurkitu. Zer pena bat! Begira zer kariaz at duzu! Ikusi dugu, eta ez du bere burua hitz egiteko ausardia, esango goiz hartan huts ikusten dut zartaginean gabe bidali zidan ... I incarnate Domino eta zintak zuri ...\n-I duzu galdu.\n- Zer, zure emaztearekin, gizon entitate arraroa zela jantzita guztiak askorekin adarrak pixka batean esan, bat bakarka beltza besterik beste beso-le jantzita?.\n-Lotan dago orain? egin dut, nahiz eta, ezin izan da erabaki nuen etorri; ez dago beste jolas etsaia da.\n-Beraz, bertute atseden duzu; Hemen izango da gau osoan duzu?\n-Ez, lau arte.\nHonetan zezenekin kanpo zegoen eta hitz horiek entreoí:\n'Ezer ez du susmatzen dira.\n- Nola izan da posible? Ordubetez utzi nuen bada zuen ondoren ...\n- Lau egun esan duzu?\n-Dugu astirik. Ziur neskamea zara zu?\n-Bada-laguntza ez da, zeren ...\nOlatu batek nire jakinmina haria moztu; Beste hitz batzuekin nahasten elkarrizketa errepikatzen ahotsak: ez nau ezagutzen duzu? Badakit, eta abar, eta abar.\nZergatik, ez dirudi nire izarra zaleentzat guztiak berdinak bakarka bat, zoriontsuago, noski ekarri dute gaur gauean, eta, Quevedo, nork begiratu ordu batzuk hit itxaroten?\n- Chis! Chis! Azkenik aurkitu dut, beste lerdena maskara esan dut, niretzat seizing beso batez, eta bere ahots samur eta piztu espero pozik. Zenbat denbora me nahi duzu?\n-Ez guztiak, espero aurkitu delako.\nEntry #17473 — Variant: Not specifiednone\nez zen ezer, hau da, hain zuzen, zer gertatzen horiek beste askoren bila\nMaskara jaurtiketa batek\nNire lagunak ez zuen aurkitu bilatzen ari zen hori, eta, sumatu ahal izan nuen heinean, ez zen deus bilatzen ari; hain zuzen ere, beste askori ere gauza bera gertatzen zaie. Ama batzuek bai, alabak bilatzen zituzten eta, gizonek, euren emazteak; baina ez alabek ezta emazteek ere ez ziharduten euren ama edo senarra bilatzen. Beharbada –esaten zuten–, nahasturik, piezaren baten artean lo geratu dira... Baliteke –esan nion neure buruari–, baina ez ziurrenik.\nMaskara bat ziztu bizian gerturatu zitzaidan.\n–Zeu al zara? –galdetu zidan misteriotsuki.\n–Neu naiz –erantzun nion gezurretan ariko ez banintz bezala.\n–Dominoa ezagutu dut; hala ere, gau honetan ezinezkoa zait. Paquita hor dago, baina senarra etortzen tematu da; ez dakigu non arraio lortu dituen txartelak. Lastima! Bai aukera ederra! Ikusi zaitugu eta, zurekin aurrez aurre hitz egitera ausartu ez denez, zugana bidali nau, bihar hutsik egin gabe Sartén kalean elkar ikusiko duzuela esateko... Dominoa jantzita, begizta zuriekin...\n–Ez dut hutsik egingo.\n–Eta zure emaztea, jauna? –esan zion izaki bitxi bati, adar txiki ugaridun jantzia soinean, domino beltza jantzirik eta beste bat, berdina, besoan zeramala.\n–Lotan egongo da. Saiatu arren, ez dut lortu berak hona etorri nahi izatea; ez dago dibertimenduaren aurkako etsai handiagorik bera baino.\n–Horrela, bere partez hartzen duzu zuk atseden; gau osoa emango duzu hemen?\n–Ez, laurak arte.\n–Ondo egiten duzu.\nAdar txikiduna behin urrunduta, zera entzun nuen erdizka:\n–Ez du ezer susmatu.\n–Nola gerta zitekeen? Bera joan eta ordubetera irten nintzen ni eta…\n–Lauretan esan du?\n–Badugu denbora. Neskameaz ziur al zaude?\n–Ez zaitez batere arduratu, zeren…\nAnabasa batek moztu zuen nire jakin-minaren haria; elkarrizketaren gainerako hitzak beste batzuekin nahastu ziren: ezagutzen nauzu? ezagutzen zaitut, eta abar luze bat.\nEz al zirudien, bada, ene izarra, maitale guztiena bezalako domino bera ekarri izana? Quevedo bera baino zoriontsuago, jotzeko itxaroten ari zirenen antza baitzuen gauez.\n–Txo! Txo! Aurkitu zaitut azkenean –esan zidan beste mozorro lerden batek, besotik helduz, eta bere ahots samur eta itxaropenez betearekin. Denbora luzea daramazu nire bila?\n–Ez, bada, ez bainuen zurekin topatzerik espero.\nEntry #20378 — Variant: Not specifiednone\nez dago dibertimenduaren aurkako etsai handiagorik bera baino\ngezurretan ariko ez banintz bezal\nNire lagunak ez zuen bilatzen zuena aurkitu, eta sumatu nuenaren arabera, ez zuen ezer bilatzen, beste hainbeste pertsonari gertatzen zaion moduan alegia. Ama batzuek, ordea, euren alabak bilatzen zituzten, eta senar batzuek euren emazteak, baina ez zegoen ama bilatzen zuen alabarik, edo senarra bilatzen zuen emazterik. Nahasmena dela eta, beharbada piezaren batean lo gelditu dira –zioten batzuek. Posiblea da –esaten nion neure buruari– baina ez litekeena.\nZiztu bizian maskara bat etorri zen ni nengoen lekura arte.\n— Zu zara?– galdetu zidan doinu misteriotsu batekin.\n— Neu naiz– erantzun nion inolako gezurrik esan gabe.\n— Begi-mozorroa ezagutu dut; baina gau honetan ezinezkoa da; Paquita han dago; eta gainera bere senarra hona etortzen tematu da; ez dakigu sarrerak nola demontre lortu dituen. Lastima, aukera itzela baitzen! Ikusi zaitugu, baina bera ez da zurekin hitz egitera ausartu, eta ni bidali nau bihar La Sartenen aurkituko zaretela esatera... Begi-mozorroa eta begizta zuriak...\n— Joango zara?\n— Bertan izango naiz.\n— Eta zure emaztea, aizu?– esan nion kornukopiaz jantzi zen izaki arraro hari. Begi-mozorroa zuen aurpegian eta itxura berdineko beste bat zeraman besapean.\n— Lo egongo da oraintxe bertan, saiatu baldin banaiz ere ez dut hona etortzeko konbentzitu; ez dago dibertsioaren etsai handiagorik.\n— Horrela behintzat atseden hartuko duzu bere izenean. Gau osoa eman nahi duzu hemen?\n— Ez, laurak arte.\n— Ondo egiten duzu.\nHalako batean kornukopiaduna aldendu eta hitz hauek entzun nituen erdizka:\n— Ez du ezer susmatu.\n— Nola da posible? Bera baino ordubete beranduago atera naiz...\n— Lauretan esan du?\n— Denbora daukagu. Ziur zaude neskameaz?\n— Ez dago kezkatu beharrik...\nOlatu batek nire jakin-minaren haria eten zuen; elkarrizketa haren hitzak gainontzeko pertsonen ahots errepikatuekin nahasi ziren: ezagutzen nauzu? Ezagutzen zaitut, eta abar, etab.\nEz al nuen zorte ona izan gau hartan maitale guztiek zeramaten begi-mozorro bera hautatu nuenean? Quevedok gauez bera jipoitzeko itxaroten zutenen antza izaten zuen, eta ni bera baino zoriontsuagoa nintzen.\n— Txis! Txis! Azkenean aurkitu zaitut– esan zidan beste maskara eder batek besotik heltzen zidan bitartean. Itxaropen asetuak asaldatutako ahots samurrez hitz egiten zidan. Denbora asko daramazu ni bilatzen?\n— Ez egia esan, ez nuen espero zu topatzea.\nEntry #16819 — Variant: Not specifiednone\neta abar, etab


author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema mekatronikoen irudikapen grafikoa (Modulua)" topic_facet:"Muntaia- eta mantentze-lan elektriko/elektronikoak (Modulua)"\nEgilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema mekatronikoen irudikapen grafikoa (Modulua) Proposatutako gaia: Muntaia- eta mantentze-lan elektriko/elektronikoak (Modulua)\n2 Automatismo Elektrikoak, Pneumatikoak eta Hidraulikoak (Modulua) 2 Automatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 2 Instalazioa eta mantenimendua (Lanbide Arloa) 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila 2 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 2 Sistema elektrikoak, pneumatikoak eta hidraulikoak (Modulua) Sistema mekatronikoen irudikapen grafikoa (Modulua) Guztiak ikusi ... gutxiago ...


Esteban Ibarretxek zuzendutako bi film proiektatuko dira igandean Azkuna Zentroan - Deia\nEsteban Ibarretxek zuzendutako bi film proiektatuko dira igandean Azkuna Zentroan\ndeia.eus | bilbao 08.05.2022 | 17:46\n'Sólo se muere dos veces' eta 'Malditas sean las suegras' filmak proiektatu egingo dira gaur arratsaldean Azkuna Zentroko Auditorioan, FANT Zinemaldi Fantastikoaren barruan. Esteban Ibarretxek zuzendutako eta idatzitako filmen proiekzioa arratsaldeko 19.50ean hasiko da. Bilboko Udalak antolatutako FANT Zinemaldi Fantastikoaren jaialdia joan den ostiralean, maiatzak 6, hasi zen.\nOmenaldi-saio hau aurkezteko, Justo Ezenarro FANT-eko zuzendariak eta Eduardo Carneros, Ibarretxe anaien filmen ekoizleak prentsaurrekoa eskaini dute Azkuna Zentroko Bastida Aretoan.\nIbarretxe anaiak 10 ziren, eta horietako lau profesionalki zineman aritu ziren. Javier ekoizlea izan zen; Jose Miguel eta Esteban, zuzendari eta gidoilariak, eta Santiago, musikaria.\nTalentuduna, eskuzabala eta ameslaria, Esteban Ibarretxek zuzendu zuen, "Sólo se muere dos veces" bere lehen film luzea 1996an, eta Alex Angulo eta Santiago Segura filmeko protagonistak izan ziren.Filmak Sitgeseko Zinema Fantastikoaren Jaialdian "Meliés D´Argent 1996" saria jaso zuen, baita gizonezko interprete onenaren, Juan Inciarterentzat, saria ere, FANTASPORTO 97an.\nIzenburu horren atzetik, "Sabotage" eta "Un mundo casi perfecto" film luzeak etorri ziren, "Las Memorias de Karbo Vantas" telesaila eta "La venganza del artista calvo", "In vino veritas" eta "Malditas sean la suegras" film laburrak.\nZuzendaria joan den urtarrilean hil zen, berarekin legatu bat utziz, estatuko eta euskal zinemaren historian.\nPrentsarako eskuragarri dauden materialak esteka honetan kontsulta daitezke.\nAsteartean proiektatuko da 'Ovella' fantasiazko komedia kolektiboa.\nZurbaranbarri auzoko irisgarritasuna hobetuko du Udalak.\nMartxan jarriko dute 'Ura bere bidean' proiektuaren bigarren edizioa.


Saiatu Youtubeko Txartelak Ikusleekin konpromisoa handitzeko Martech Zone\nSaiatu Youtubeko txartelak ikusleekin konpromisoa handitzeko\nAstelehena, ekaina 8, 2015 Astelehena, ekaina 8, 2015 Douglas Karr\nYoutuben bezainbeste ikustaldi eta bilaketekin, badirudi aukera galdu bat dagoela Youtubeko bideoetan bihurketa metodologia hobeak ez izateagatik. Youtubek txartelak jarri ditu abian interaktibitate osagarria lortzeko, bideo-ekoizle batek ekintza-dei politak txertatu ditzake diapositiba-elementu batean bideoetan. Ohar bat: txartelak ez dira funtzionatzen Youtuben eskuragarri dauden CTA gainjartzeez gain.\nHemen duzu Youtube Txartelen Ikuspegi Orokorra\nZiurtatu goiko eskuineko izkinan dagoen "i" botoia sakatzen duzula kartek nola funtzionatzen duten ikusteko.\nTxartelak norbait mahaigainean edo gailu mugikorrean lan egiten duen ala ez funtzionatzen duelako, zure bideoetan seinalatzen baduzu, baliteke ez lerrokatzea behar den moduan. Hala ere, informazio botoia koherentziaz agertzen da goiko eskuineko izkinan. Hori bikaina da: norbait Youtubetik edo txertatutako bideo batetik nonbait gune batean ikusten ari den ala ez ziurtatzea.\nEgia esateko, ez dakit ziur zenbat lagun irtengo diren botoian klik egitera. Sentsazioa dut jende askok faltan botako duela. Egokitzapen hobea zure txartela ikustera behartuta zegoen denbora-lerro bat edukitzea izango zela uste dut, jendeak denbora egokia denean ikus dezan. Baina tira, ezaugarri erakargarria da eta pauso bat norabide egokian. Youtubek sistema aurreratu eta optimizatzeko asmoa du nola erabiltzen ari diren ikusten dutenean.\nSei txartel mota aukeratu ditzakezu: Salgaiak, Diru bilketa, Bideoa, Erreprodukzio zerrenda, Webgune elkartua eta Zaleen Finantzaketa. Zure kontua egoera onean badago eta partekatzen ari zaren bideoaren edukiaren jabea bazara, berri bat aurkituko duzu Txartelak fitxa zure Bideo Editorean, edozein unetan sortzeko eta editatzeko.\nWilliams-Sonoma eta VISA Checkout Youtube txartelak erabiliz\nVisa Checkout Williams-Sonoma izeneko ko-marketin kanpaina eta lau ataleko bideo serieak jarri dituzte abian Uda Dastatzeko Denbora www.Villiams-Sonoma.com webgunean Visa Checkout, Visa-ren lineako checkout zerbitzu azkarra eta segurua eskuragarri egotearen alde.\nBideo serieak dira Erosketetarako Youtube Txartelekin - ikusleek erakusgai dauden produktuak azkar eta erraz erosteko bideoan zuzenean klik eginez - Visa Checkout eginez, Williams-Sonomarekin, teknologia erabiltzen duten lehen marketako bat. Bideoak elkarlanean sortu ziren Tastemade, plataforma digitalentzako janari bizitzeko sare globala eta eskuz hautatutako eragileek udako festa ezin hobeak antolatzeko aholkuak eta trikimailuak emango dizkiete ikusleei.\nVisa Checkout-en bidez, Williams-Sonoma lineako bezeroek azken festa antolatzeko behar duten guztia eros dezakete, dena klik bakarrarekin.\nTags: Elkartutako webguneaekintzarako deiakCTAZaleen finantzaketadiru bilketahanditu youtubeko konpromisoaMarketin bideoakMerchandiseplaylistyoutubeyoutubeko txartelakyoutube ctayoutubeko bideo editorea\nIDS betetzea: biltegi malgua eta betetze zerbitzuak\nMahatsa diamantea al da merkataritza sozialaren gordinean?


Arangurengo geltokia - Wikipedia, entziklopedia askea.\nArtikulu hau Arangurengo geltokiari, Zallako industrialdean kokatuta buruzkoa da; Aranguren herriko geralekua gaitzat duena beste hau da: «Arangurengo geralekua»\nAranguren ◄ ► Gueñes\nGeltoki bidea, 48840\nArangurengo geltokia edo Aranguren–Geltokia Euskal Herriko Bizkaiko tren geltoki bat da, Zalla udalerriko Aranguren auzoan kokatuta dagoena.\nBilbo — Leon: 24,693 kilometro-puntua\nBilbo — Santander: 24,693 kilometro-puntua\nGeltoki honetan bi trenbide adarkatzen dira, alde batetik Karrantza eta Santanderrera jotzen duena, eta beste alde batetik Balmaseda eta Leonera doana.\nGeltokiak sarbide bakarra du. Nasa aldaketa pasonibela gurutzatuz egiten da. Kanpoaldean doako aparkalekua dago.\n↑ EuroFerroviarios. «Aranguren (geltokia)» euroferroviarios.net (Noiz kontsultatua: 2020-05-05).\nAranguren–Geralekua Aranguren–Geltokia Gueñes\nOrriaren azken aldaketa: 17 urtarrila 2022, 04:27.


Nafarroako Fototeka - Gogoratzeko Irudiak. Fernando Cañada Palacio / Roberto Ciganda Elizondo. Elkar.eus\nEgilea: Fernando Cañada Palacio / Roberto Ciganda Elizondo\nNafarroako Errege Artxibo Nagusian 2019ko uztail-abendu bitartean egindako erakusketaren katalogoa, zeinean bere artxibo programa baten emaitzak aurkezten diren: Nafarroako Fototeka, eta gordairuan dugun argazki ondarean selekzio bat.\nKatalogo honek 137 argazki artefakturen berregintzak biltzen ditu, azken urteotan berreskuratu den ondarearen lekuko paregabeak, gaur desagertu diren prozedura eta morfologia asko islatzen dituztenak, 1960 baino lehenagokoak. Aurrena, funts instituzionalak, hala nola Nafarroako Diputazio Foral eta Probintzialarena edo Nafarroako Monumentu Historikoen batzordearena, zeinek alerik zaharren eta berezienak dauzkaten. Bigarrenik, jatorri pribatuko funtsak: argazkilari profesionalak, hala nola Diego Quiroga y Losada, Santa María del Villarko markesa, eta Iruñeko Foto Galle estudioa, eta, azkenik, argazkilari amateurrak, hala nola Julio Altadill, Alberto Oficialdegui, Carlos Amat, José Martínez Berasáin, José Belzunce eta José Velasco, Nafarroako Errege Artxibo Nagusiak gordetzen dituen 50 baino gehiago argazki funtsen mostra ona.


Hasiera>Albisteak>NAFARROAKO GOBERNUAK BILLABESEN OKUPAZIOAREN %100A BAIMENDU DU\nEdonola ere, jende-pilaketak saihesteko, lanegunetan goizeko eta eguerdiko puntako orduetan, beharrezkoak diren errefortzuko autobus guztiak zerbitzuaren eskura jartzen jarraituko du Mankomunitateak, eta bai beharrezkotzat jotzen den beste une batzuetan ere, betiere ibilgailuen erabilgarritasunaren barnean.\nDena den, malgutze hori egingo bada ere, beste segurtasun-neurri batzuei eutsiko zaie, besteak beste, 6 urtetik gorako bidaiari guztiek maskara jantzita eduki behar izateari nahitaez. Horrez gain, billabesek gel hidroalkoholikoaren banagailuak edukitzen jarraituko dute sarreran eta irteeran, eta erabiltzaileei gogoraraziko zaie komenigarria dela erabiltzea bai autobusean sartzean eta bai hartatik irtetean ere.\nBeste alde batetik, ibilgailuaren barnean airea ibiltzea hobetzeko helburuarekin, geldialdietan ibilgailuaren ate guztiak irekitzea gomendatuko da. Eta, oro har, leiho guztiak zabalik egongo dira, baldin eta horrek ez badu eragozten ibilgailuaren klimatizazio-sistemek ongi funtzionatzea.\nIndarrean sartuko diren aldaketen artean, Eskualdeko Hiri Garraioaren gaueko zerbitzuaren ordutegiari dagokiona dago, urriaren 2ko, larunbateko, gauetik aurrera pandemiaren aurreko bera izatera igaroko baita, hau da:\n• Astelehenetik ostegunerako gauak eta jaiegunetakoak: ohiko ordutegiak jarraitzen du, 00:00 inguruan amaituz.\n• Ostiral gauak: egungo zerbitzua aplikatuko da, 04:00ak arte gutxi gorabehera.\n• Larunbatetako eta jaiegunen bezperetako gauak: zerbitzua 06:00ak arte luzatuko da gutxi gorabehera.\nNabarmendu behar da azken foru-agindu hau kaleratu aurretik irailaren 16an billabesen edukiera %75eraino handitu zela, Nafarroako Gobernuak eta Iruñerriko Mankomunitateak zenbait bilera egin eta Eskualdeko Hiri Garraioa espazio segurua dela baloratu ondotik.\nBilera horietan ontzat jo zen Osasun Departamentuak joan den ekainean Eskualdeko Hiri Garraiorako ezarri zituen neurrien errendimendua. Izan ere, udan zehar, zerbitzuaren balantzea oso ona izan da, bai edukierak betetzeari dagokionez, bai eta ezarritako beste neurri batzuei dagokienez ere: leihoak eta ateak irekitzearen bidez aireztapen naturala izatea, hidrogelen banagailuak edukitzea, besteak beste.\nHaiei gehitu behar zaie Mankomunitateak autobusen barnean egin izan dituen CO2 gasen mailen neurketak, lortu izan diren balioak 800 ppm-tik beherakoak izan baitira.


Lurzoruaren kutsadura prebenitu eta zuzentzeko dekretu-proiektuari buruzko EGABren Irizpena > CES Vasco\nLurzoruaren kutsadura prebenitu eta zuzentzeko dekretu-proiektuari buruzko EGABren Irizpena\nostirala, 02 abuztuak 2019\nEGABk positiboki balioztatzen du araubidezko ekimen hau eta “europar legediak berak aurrez ikusten dituen baldintzak baino zorrotzagoak” ezartzeko arrazoi eta aukera-elementuei buruzko azalpena eskatu du.\nEuskadiko Ekonomia eta Gizarte Arazoetarako Batzordearen ustez, egokia da lurzoruen kutsadura prebenitu eta zuzentzeko dekretu-proiektua izapidetzea, kontsulta organo honek egin dituen gogoetekin. Testua Eusko Jaurlaritzako Ingurumen, Lurralde Antolamendu eta Etxebizitza Sailak egin du.\nEGABk gogorarazitakoarekin bat, lurzoruen kutsadura EAEn arazo larria izan da, batez ere, industria-garaiko lurzoru kutsatuen jaraunspenarengatik. Laurogeita hamargarren hamarkadatik aurrera prebentzio neurriak hartu dira, baita lurzoru horiei kutsadura kentzeari buruzkoak ere eta bi horiek funtsezkoak suertatu dira arazoa bide onera ekartzeko. Gainera, arloan legedi bereziak lagundu du. Ildo horri eutsiz, lurzoruaren kutsadura prebenitu eta zuzentzeko legeak (ekainaren 25eko 4/2015 Legea) araubidezko garapena aurrez ikusten du. Batik bat, zoruaren kalitatea ezagutu eta kontrolatzeko tresnak eta lurzoruaren kalitatearen arloan administrazio-prozedurak garatu behar dira.EGABk positiboki balioztatzen du aurkeztutako araubide-ekimena. “Orokorrean, positibotzat jotzen du”, irizpenean ageri diren gogoetak kontuan hartuta.\nBatek lurzorua kutsa dezakeen jarduerari ekin baino lehen eskatzen den oinarrizko txostenarekin zerikusia du. Dokumentu horrek jarduera hasi baino lehenago lurzoruaren egoera islatuko du eta lagatzean egoera alderatu eta jarraipena egiteko erabiliko da. Txosten horri dagokionez, EGABren ustez, euskal dekretuak “europar legeriak berak aurrez ikusitakoak baino baldintza zorrotzagoak xedatzen ditu” eta, horri eutsiz, gogora dakar europar araudiak arauketa-araubidea garatu duela, batetik, ekonomia jarduera garatu eta, bestetik, lurzoruaren eta zorupeko uren eskakizunak betetzeko. Aurrekoaren harira, Batzordearen iritziz, proiektuak “Europar Batasunak adierazitakoetatik urrunago euskal enpresei aplikatzen zaizkien eskakizunak ez ditu arrazoitzen”, beraz, Eusko Jaurlaritzari azalpena eskatu dio.\nEra berean, irizpenak dekretuko artikuluetan ageri diren hainbat xedapen aipatu ditu. Bere ustez, “zehaztapen maila handiagoa behar dute”. Besteak beste, hor dago lurzoruari kutsadura kentzeko lanetarako eperik ez ezartzea, kutsatutako bolumenari eta kutsadura kentzeko erabili behar diren teknikei erreparatuz.